Diari Oficial de la Generalitat Valenciana


Sumari del DOGV 5946, del 03-02-2009 (2009/1065)

ORDE de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1065


Data del document
:   23-01-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * sector agrari
    * ajuda a l'agricultura
    * suport econòmic
    * explotació agrària
    * agricultor

ORDE de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes. [2009/1065]  
A Espanya s'aplicarà el règim de pagament únic, aprovat per la reforma de la política agrària comuna en el seu Reglament (CE) 1782/2003, del Consell, de 29 de setembre, en la modalitat d'aplicació parcial per al règim dels cultius herbacis i per a certs pagaments en els sectors de bestiar boví i d'oví i caprí. Per tant, estos sectors rebran una ajuda acoblada, independent dels imports que perceben per l'activació cada any dels drets de pagament únic amb caràcter desacoblat.  
Per mitjà del Reial Decret 1612/2008, de 3 d'octubre, sobre aplicació dels pagaments directes a l'agricultura i a la ramaderia, s'establix la normativa bàsica aplicable als règims comunitaris d'ajuda regulats pels reglaments següents:  
El Reglament (CE) 1782/2003, del Consell, de 29 de setembre, pel qual s'establixen normes comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors. L'aplicació de l'article 69 d'este reglament ha possibilitat l'adaptació a les nostres característiques i necessitats de les orientacions establides en la reforma i, per això, es concedix una ajuda addicional als productors de cotó i de tabac i als ramaders en els sectors de boví de carn i llet.   
El Reglament (CE) 2012/2006, del Consell, de 19 de desembre de 2006, pel qual es modifica i es corregix el Reglament (CE) 1782/2003, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors, i que modifica el Reglament (CE) 1698/2005, relatiu a l'ajuda al desenvolupament rural a través del Fons Europeu Agrícola de Desenvolupament rural (FEADER).  
El Reglament (CE) núm. 1973/2004, de la Comissió, de 29 d'octubre de 2004, pel qual s'establixen les disposicions d'aplicació del Reglament (CE) núm. 1782/2003 pel que fa als règims d'ajuda previstos en els títols IV i IV bis d'este reglament i a la utilització de les terres retirades de la producció amb vista a l'obtenció de matèries primeres.  
El Reglament (CE) núm. 795/2004, de la Comissió, de 21 d'abril de 2004, pel qual s'establixen disposicions d'aplicació del règim de pagament únic previst en el Reglament (CE) núm. 1782/2003, del Consell, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors; és necessari aplicar-lo i considerar els seus preceptes específics referents a la modalitat d'aplicació del pagament únic que serà implementada a Espanya.  
El Reglament (CE) núm. 796/2004, de la Comissió, de 21 d'abril de 2004, pel qual s'establixen disposicions per a l'aplicació de la condicionalitat, la modulació i el sistema integrat de gestió i control previst en el Reglament (CE) núm. 1782/2003.  
Així mateix, les ajudes derivades de la incorporació de determinades fruites i hortalisses s'han integrat, des de l'any 2008, en el règim de pagament únic, llevat de l'ajuda als cítrics, que ho farà el 2010, i de la mitat de l'import corresponent a l'ajuda a la tomaca, la integració de la qual es realitzarà el 2011. Esta incorporació es va efectuar sobre la base del Reial Decret 262/2008.  
La incorporació dels cítrics i les tomaques de transformació al règim de pagament únic, que es va regular en el títol II del Reial Decret 262/2008 amb l'establiment de pagaments transitoris per al sector de cítrics, passen a estar regulats en la secció 9ª i 10ª del Reial Decret 1612/2008.  
El Reglament (CE) núm. 479/2008, del Consell, de 29 d'abril de 2008, pel qual s'establix l'organització comuna del mercat vitivinícola, es modifiquen els reglaments (CE) núm. 1493/1999, (CE) núm. 1782/2003, (CE) núm. 1290/2005 i (CE) núm. 3/2008 i es deroguen els reglaments (CEE) núm. 2392/86 i (CE) núm. 1493/1999, en l'article 9 oferix als estats membres l'opció d'assignar drets de pagament únic a fi d'utilitzar este règim d'ajuda com una mesura de suport al sector vitivinícola, per la qual cosa cal establir normes transitòries de cara a facilitar la integració d'este sector en el règim de pagament únic, la qual cosa s'ha procedit a realitzar en la disposició addicional primera del Reial Decret 1612/2008.  
D'acord amb les disposicions dels articles 37 i 40 del Reglament (CE) núm. 1782/2003, i sobre la base de les normes per al càlcul dels diferents tipus de drets d'ajuda seguint les especificacions que per a això s'establixen en el Reglament (CE) núm. 795/2004. Concretament, en el cas d'Espanya, en la campanya 2009-2010 s'assignaran drets de pagament únic als agricultors que van fer entregues de raïm que va ser posteriorment destinat a la transformació en most no destinat a la vinificació.   
Així mateix, a fi d'atendre les situacions previstes en l'article 42 del Reglament (CE) núm. 1782/2003, i en el capítol 2 i en la secció 3 del capítol 3 del Reglament núm. (CE) 795/2004, és necessari permetre l'accés a la reserva nacional a determinats agricultors que pertanyen al sector vitivinícola, i establir, d'acord amb allò que es disposa a este efecte en estos reglaments, el percentatge de reducció que cal aplicar, per a incorporar a la dita reserva nacional, sobre els imports de referència d'estos agricultors.   
El control de les ajudes previstes en el RD 1612/2008, així com les normes de condicionalitat i modulació, estan recollits en el Reglament (CE) 1782/2003, del Consell, de 29 de setembre, on es crea este control, i en el Reglament (CE) 796/2004, de la Comissió, de 21 d'abril de 2004, on s'establixen les disposicions d'aplicació de la condicionalitat, la modulació i el sistema integrat de gestió i control. La normativa espanyola recull la legislació mencionada en els aspectes de condicionalitat i respecte a determinades condicions o mesures agroambientals en el RD 2352/2004, de 23 de desembre de 2004.  
En el Reial Decret 2128/2004, de 29 d'octubre, s'establixen les normes d'aplicació a Espanya del sistema d'informació geogràfica de parcel·les agrícoles (SIGPAC) i la seua utilització com a instrument de gestió en aplicació del sistema integrat de gestió i control de règims d'ajuda de la política agrícola comuna, relacionats amb la superfície.   
El SIGPAC és, a partir de l'1 de gener de 2005, el sistema d'identificació de parcel·les agràries a Espanya, previst en el Reglament (CE) núm. 1782/2003, del Consell, de 29 de setembre de 2003, per als règims d'ajuda en què siga necessari identificar les parcel·les agrícoles.   
El règim d'ajudes per a la utilització de mètodes de producció agropecuària que permeta protegir el medi ambient regulat per mitjà del Reglament (CE) 1257/1999 ha de ser compatible amb el sistema integrat pel que fa a la base de dades informàtica, els sistemes d'identificació de parcel·les i els controls administratius, tal com s'establix en el Reglament (CE) núm. 1782/2003, del Consell, de 29 de setembre de 2003.  
Respecte als règims d'ajudes agroambientals i d'indemnització compensatòria, previstes en els apartats a.iv, a.ii i a.iii de l'article 36 del Reglament (CE) 1698/2005, del Consell, de 20 de setembre de 2005, i ateses les remissions contínues que efectua el Reglament (CE) 1975/2006 a la regulació prevista en els reglaments (CE) 1782/2003, del Consell, i 796/2004, de la Comissió, i valorant com a necessària una homogeneïtat en el desplegament normatiu que dels dits reglaments efectua la present orde, s'entén necessari estendre-la a estos règims d'ajuda, la qual cosa no suposa afectació de la regulació que contenen les ordes de 21 de gener de 2008, per les quals es regulen les bases reguladores dels règims.  
Sense perjudici de l'aplicació directa i immediata dels reglaments comunitaris referits, com també de la normativa bàsica estatal, resulta convenient transcriure certs preceptes i concretar, puntualitzar i determinar aspectes, a fi de facilitar als agricultors de la Comunitat Valenciana l'accés a estes ajudes.  
Per això, fent ús de les atribucions conferides per l'article 37 i 28e de la Llei 5/1983, de 30 de desembre, del Consell, i per l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,  
ORDENE:  
CAPÍTOL I  
Qüestions generals  
Article 1. Objecte i àmbit d'aplicació.  
1. En esta orde s'establix la normativa aplicable a les ajudes regulades en el Reial Decret 1612/2008, de 3 d'octubre, sobre aplicació dels pagaments directes a l'agricultura i a la ramaderia, derivats de la normativa bàsica recollida en el Reglament (CE) núm. 1782/2003, del Consell, de 29 de setembre, pel qual s'establixen disposicions comunes aplicables als règims d'ajuda directa en el marc de la política agrícola comuna, i s'instauren determinats règims d'ajuda als agricultors. A l'efecte d'esta orde es tindrà en compte el concepte d'agricultor que s'establix en l'article 2ª del Reglament 1782/2003, del Consell, i caldrà que el sol·licitant exercisca una activitat agrària.   
Les ajudes previstes són:  
a) Pagament desacoblat corresponent al règim de pagament únic.  
b) Pagaments acoblats als productors de cultius herbacis (cereals, oleaginoses, proteaginoses, lli no tèxtil, lli i cànem destinats a la producció de fibres i superfícies retirades de la producció) i boví, oví i caprí.  
c) Pagaments específics als productors de blat dur, proteaginoses, arròs, fruits de corfa, cultius energètics, creïlles per a fècula, llavors, cotó, oliverar, tabac, cítrics i tomaques per a la transformació.  
d) Pagaments addicionals als agricultors per l'aplicació de l'article 69 del Reglament (CE) 1782/2003, del Consell, de 29 de setembre de 2003, al programa nacional de desenvolupament de la política agrícola comuna (d'ara en avant, PAC) en els sectors del cotó, tabac, remolatxa i canya de sucre i bestiar boví de carn i de llet.  
2. També es regula la utilització de les terres retirades de la producció la superfície de les quals justifica drets de retirada per a cultivar matèries primeres per a l'obtenció de productes amb destinació no alimentària.  
3. De la mateixa manera, s'establixen els criteris d'aplicació a la Comunitat Valenciana del sistema integrat de gestió i control de determinats règims d'ajudes comunitaris, d'acord amb el que es preveu en el Reglament (CE) núm. 1782/2003, del Consell, de 29 de setembre de 2003.  
4. A través de les disposicions de l'article 29 d'esta orde i per a la campanya 2009-2010 s'assignaran drets de pagament únic als agricultors que van fer entregues de raïm que va ser posteriorment destinat a la transformació en most no destinat a la vinificació, tenint en compte el que es preveu en la disposició addicional primera del Reial Decret 1612/2008, de 3 d'octubre.   
Article 2. Sol·licitud  
1. Els agricultors titulars d'una explotació agrària que desitgen obtindre durant l'any alguna o algunes de les ajudes esmentades en l'article 1 hauran de presentar una sol·licitud única en què es detalle la totalitat de les parcel·les agrícoles i els caps de bestiar (UBM) de l'explotació. A la sol·licitud única caldrà adjuntar tota la documentació requerida en el punt 5 de les bases reguladores que conté l'annex I d'esta orde, per règim d'ajuda sol·licitat, sobre la base de les disposicions de l'article 13 del Reglament de la Comissió 796/2004.  
2. La sol·licitud es presentarà després d'emplenar els models que es facilitaran en impresos normalitzats per les oficines de la Conselleria d'Agricultura, Pesca i Alimentació (CAPA), o en la seua pàgina web (http://www.gva.es) i a les seus de les entitats col·laboradores regulades en el capítol X d'esta norma.  
3. Sense detriment del que es preveu en els punts anteriors, per a l'elaboració i la presentació de les sol·licituds s'utilitzarà preferentment l'aplicació informàtica dissenyada a este efecte per la Conselleria d'Agricultura, Pesca i Alimentació, disponible en entitats col·laboradores, OCAPA i direccions territorials de la CAPA.  
4. Quan es tracte d'agrupacions de persones físiques o jurídiques, públiques o privades o comunitats de béns s'aplicarà el que es preveu en el segon paràgraf de l'article 11.3 de la Llei 38/2003, General de Subvencions. A este efecte s'identificaran en la sol·licitud les persones físiques o jurídiques que les integren i els seus respectius compromisos d'execució i del compliment de les obligacions derivades de la concessió de la subvenció. Aquesta identificació i subjecció als compromisos derivats de la sol·licitud podrà efectuar-se en document que s'adjuntarà a la solictud.   
5. Aquells sol·licitants que presenten una sol·licitud sense canvis respecte a la sol·licitud de l'any anterior hauran de presentar l'imprés preemplenat, que serà entregat al sol·licitant juntament amb les superfícies determinades l'any anterior, la informació gràfica que indique la ubicació d'estes parcel·les i la identificació dels drets d'ajuda. Anualment s'establirà en la convocatòria d'ajudes els règims a què resultarà aplicable este apartat. En estos casos no caldrà efectuar presentació de documentació addicional, llevat de les disposicions dels apartats 1 i 3 de l'article 56 d'esta orde, si esta no s'ha presentat ja en convocatòries anteriors.   
En els casos en què hi haja alguna duplicitat no resolta en el sentit previst en l'article 12.4 d'esta orde, no podrà utilitzar-se la via prevista en el paràgraf anterior, si no és que s'opta per no declarar en la sol·licitud simplificada la superfície controvertida.   
Article 3. Entitats representants  
En el cas que les entitats representatives d'interessos generals sectorials actuen basant-se en l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, en representació dels seus associats, s'entendran amb estes les actuacions administratives derivades dels procediments regulats en esta orde.  
A estes entitats se'ls podrà facilitar l'accés a les eines necessàries per a facilitar l'emplenament de les sol·licituds dels seus representats, sempre que així ho sol·liciten utilitzant els models normalitzats que a este efecte es facilitaran a les oficines de la Conselleria d'Agricultura, Pesca i Alimentació o en la seua pàgina web (http://www.gva.es). En esta sol·licitud de mitjans constarà un domicili a l'efecte de notificacions.   
Quan s'efectua esta sol·licitud de mitjans, se suposa la prestació del consentiment per a representar aquells dels seus associats que així ho manifesten en la seua sol·licitud d'ajudes emplenada per l'entitat representant. La sol·licitud d'ajudes emplenada així acreditarà l'existència de la representació.  
Quan la representació es posseïsca a l'efecte de la presentació telemàtica serà aplicable l'article 74 d'esta orde.   
Article 4. Lloc de presentació  
1. Les sol·licituds d'ajuda es dirigiran a la Conselleria d'Agricultura, Pesca i Alimentació quan l'explotació o la major part de la superfície d'esta radique en el territori de la Comunitat Valenciana. Les sol·licituds podran presentar-se als llocs i i de les formes previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a les entitats col·laboradores acreditades.   
Article 5. Termini de presentació  
1. El termini de presentació de les sol·licituds d'ajuda única serà el comprés entre el dia 1 de febrer i el 30 d'abril. Es consideraran així mateix les possibles modificacions de termini que s'establisquen en la normativa estatal.  
2. A més del que es preveu en l'apartat anterior, quan les primes per sacrifici se sol·liciten per animals sacrificats en un altre estat membre de la Unió Europea o exportats vius a tercers països. les sol·licituds de primes per sacrifici es presentaran segons el que es preveu en l'article 109.3 del Reial Decret 1612/2008, de 3 d'octubre.  
Article 6. Competència per a la tramitació  
1. Les sol·licituds d'ajuda es dirigiran a la Conselleria d'Agricultura, Pesca i Alimentació quan l'explotació o la major part de la superfície d'esta radique al territori de la Comunitat Valenciana. En el cas de no disposar de superfície, la sol·licitud es dirigirà a la Conselleria d'Agricultura, Pesca i Alimentació si el nombre més gran d'animals es troba a la Comunitat Valenciana. En els altres casos s'haurà de presentar a la comunitat autònoma corresponent segons el que es preveu en el Reial Decret 1612/2008.  
2. En els casos que es dirigisca una sol·licitud a la Conselleria d'Agricultura, Pesca i Alimentació i la competència per a la tramitació corresponga a una altra comunitat autònoma, i sense perjudici de la possibilitat prevista en l'article 20.2 de la Llei 30/1992, l'òrgan competent dictarà una resolució d'incompetència que posarà fi a la via administrativa, d'acord amb l'article 109.d de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds es remetran a la comunitat autònoma que siga competent tal com es preveu en el Reial Decret 1612/2008.  
3. A les sol·licituds que puguen ser remeses a la Comunitat Valenciana se'ls aplicarà, a l'efecte de les disposicions de l'article 52.6 d'esta orde, la data d'entrada prevista en el 42.3b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Reduccions per presentació extemporània  
1. No obstant les disposicions de l'apartat anterior, s'admetran sol·licituds d'ajuda fins als 25 dies naturals següents a la finalització del termini establit, si bé en este cas l'import es reduirà en un 1 per cent per cada dia hàbil de retard.  
2. En cas de retard superior a 25 dies naturals, la sol·licitud es considerarà inadmissible.  
3. D'acord amb les disposicions del segon paràgraf de l'article 21.1 del Reglament (CE) 796/2004, també es podran aplicar les disposicions del punt 1 d'este article quant a la presentació de contractes o declaracions i altres documents o justificants que siguen elements constitutius de l'admissibilitat de l'ajuda continguts en l'article 13 del Reglament (CE) núm. 796/2004 i en els règims específics. Concretament, es consideren com a elements constitutius de l'admissibilitat de l'ajuda els documents que conté el punt 5 de l'annex I.  
4. No seran aplicables les reduccions dels apartats 1 i 3 en els casos de força major i de circumstàncies excepcionals que queden degudament acreditades i justificades segons el que es preveu en l'article 72 del Reglament (CE) 796/2004, i d'acord amb el que s'establix en l'article 40.4 del Reglament (CE) 1782/2003 i allò que es disposa en l'article 15 d'esta orde.  
5. Als terminis continguts en este article se'ls aplicarà el que es preveu en el Reglament (CEE, Euratom) 1182/1971, del Consell.  
Article 8. Modificació de sol·licituds i documents  
1. Respecte de la possibilitat de modificar, sense penalització, les sol·licituds úniques ja presentades segons les disposicions de l'article 15 del Reglament (CE) 796/2004, s'establix com a data límit l'establida en l'article 110 del Reial Decret 1612/2008. Així mateix, si abans de la finalització d'este termini es produïx alguna de les circumstàncies de l'article 15.3 finalitzarà també la possibilitat d'introduir modificacions respecte de les parcel·les agrícoles afectades per la irregularitat. A l'efecte d'esta orde i sense valor exhaustiu, es complixen les circumstàncies previstes en l'article 15.3 mencionat quan es reba la notificació corresponent en aplicació dels articles 11.2, 48.4 i 57 d'esta orde.  
2. Dins del termini anterior, tan sols seran admissibles les modificacions següents:  
Les modificacions que consistisquen en declaració de parcel·les agrícoles que fins i tot no hagen sigut declarades en la sol·licitud única, de la manera prevista en l'article 15.1 del Reglament (CE) 796/2004.  
Respecte de les modificacions de les diferents parcel·les o drets d'ajuda ja declarats, en la sol·licitud única, canvis relatius a la utilització o règim d'ajudes, dels articles 12d i 12b del Reglament (CE) 796/2004.  
3. Quan les modificacions previstes en l'apartat anterior repercutisquen en els justificants i contractes que hagen de presentar-se, s'autoritzaran les modificacions d'estos documents.   
Article 9. Contingut de la sol·licitud única  
1. El contingut de la sol·licitud, en aplicació de l'article 12 del Reglament 796/2004, serà el que es recull en els impresos que es facilitaran a les oficines de la Conselleria d'Agricultura, Pesca i Alimentació, a les entitats col·laboradores regulades en el capítol X d'esta orde o en la seua pàgina web (http://www.gva.es).   
2. A la sol·licitud s'adjuntarà, si no l'han presentat en les campanyes anteriors o si n'hi ha modificacions, la documentació de caràcter general i la documentació específica per a cada règim d'ajuda que es detalla en l'annex XIV del Reial Decret 1612/2008, i del punt 5 de l'annex I de bases reguladores que s'aproven per mitjà d'esta orde.  
3. La sol·licitud contindrà una relació de la totalitat de les parcel·les agrícoles de l'explotació, incloses també les parcel·les per a les quals no se sol·licita ajuda per superfície. S'especificarà la utilització assignada a cada una de les parcel·les, inclòs el no-cultiu en el cas de parcel·les declarades exclusivament per a justificar drets normals de pagament únic.  
4. S'emplenaran tots els apartats de les sol·licituds i tots els fulls hauran d'anar signats pel titular de l'explotació o la persona degudament autoritzada per ell respecte d'això. En tot cas, quan el sol·licitant actue a través de representant, este haurà d'acreditar per qualsevol mitjà vàlid en dret esta condició, i també expressar en la sol·licitud les seues dades personals. Si la sol·licitud es realitza amb l'aplicació informàtica disposada a este efecte per la Conselleria d'Agricultura, Pesca i Alimentació n'hi haurà prou amb signar el primer full de la sol·licitud.  
Article 10. Declaracions i compromisos  
La sol·licitud d'ajuda inclourà l'expressa declaració del sol·licitant en què afirmarà que té coneixement de les condicions aplicables per a la concessió de les ajudes, declaració del compliment dels requisits obligatoris amb la formulació dels compromisos específics assumits en cada ajuda i les declaracions sobre el compliment de la condicionalitat en tota la seua explotació contingudes amb els efectes de l'article 56 d'esta orde i contingudes en el punt 5, apartat VI, de l'annex I de bases reguladores que s'aproven amb esta orde.  
Article 11. Esmena de sol·licituds  
1. Sense perjudici de la possibilitat d'aplicació del que es preveu en l'article 7 d'esta orde, en el supòsit que la sol·licitud no posseïsca els requisits de l'article 12 del Reglament (CE) 796/2004 i els derivats de règims específics, o en el cas que no siguen incorporats juntament amb la sol·licitud els documents preceptius previstos en l'annex XIV del Reial Decret 1612/2008 i del punt 5 de l'annex I de bases reguladores d'esta orde, com també totes les declaracions previstes en l'article anterior, es requerirà l'interessat perquè, en un termini de deu dies, esmene la falta o adjunte els documents preceptius, amb indicació que, si no ho fa així, se'l considerarà desistit de la seua petició, amb una resolució prèvia que es dictarà en els termes que es preveuen en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La notificació del requeriment al sol·licitant posarà fi a la possibilitat de modificar la sol·licitud sobre les parcel·les afectades pel requeriment, en aplicació de les disposicions de l'article 15.3 del Reglament 796/2004, i de l'article 8.1 d'esta orde, si no és que s'ha complit amb anterioritat la data límit establida per mitjà del Reial Decret 1612/2008.  
Article 12. Esmena de sol·licituds per declaració de superfícies coincidents  
1. En els casos que es comprove l'existència d'una coincidència en la declaració de superfícies per diferents sol·licitants es requerirà, d'acord amb el que s'establix en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els dos declarants perquè acrediten documentalment a qui en correspon la disponibilitat. En la notificació s'informarà als agricultors que els assistix el dret dels articles 35.h i 37.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a accedir a l'expedient en què s'ha declarat la superfície coincident.  
2. Es considerarà que el sol·licitant en té la disponibilitat quan:  
a) Directament, a l'atendre el requeriment en termini i acreditar-ne documentalment la disponibilitat.  
b) Indirectament, quan no atén el requeriment en termini, però el declarant que no acredita la seua disponibilitat ha atés el requeriment i ha aportat un document exprés de renúncia sobre la disponibilitat de la superfície controvertida objecte de la seua sol·licitud.   
3. Respecte del declarant que, de manera directa o indirecta, no n'acredite la disponibilitat:  
Si ha atés el requeriment en termini i aporta un document exprés de renúncia sobre la superfície controvertida, se li aplicaran les reduccions previstes per declaració excessiva previstes en l'article 51 del Reglament (CE) 796/2004 i de l'article 50 d'esta orde.  
Si no atén el requeriment en termini i l'altre sol·licitant n'ha acreditat documentalment la disponibilitat, es podrà valorar esta circumstància com un indici d'intencionalitat a l'efecte de l'aplicació de l'article 53 del Reglament (CE) 796/2004 i de l'article 51 d'esta orde.   
4. Quan no s'acredite la disponibilitat per cap dels sol·licitants, se'ls practicarà a les dos sol·licituds les reduccions previstes en l'article 51 del Reglament 796/2004 i 50 d'esta orde. No obstant això, si en alguna campanya posterior es reitera la mateixa duplicitat no resolta, a aquell declarant que no acredite directament la disponibilitat aportant document probatori juntament amb la sol·licitud se li presumirà la intencionalitat en la sobredeclaració i s'aplicarà l'article 53 del Reglament (CE) 796/2004 i l'article 51 d'esta orde.  
5. Llevat del cas de persistència no resolta previst en l'apartat anterior, en els casos que la declaració de superfícies coincidents es produïsca respecte d'una sol·licitud simplificada efectuada tal com es disposa en l'article 2.5 d'esta orde, es presumirà vàlida la informació de la sol·licitud simplificada i correspondrà a l'altre declarant l'acreditació de la disponibilitat de la superfície coincident. Si es produïx esta acreditació, la sol·licitud efectuada com a simplificada deixarà de tramitar-se amb este caràcter.   
Article 13. Compatibilitat dels règims d'ajuda per superfície  
Les parcel·les declarades per al pagament dels drets d'ajuda dins del règim de pagament únic poden utilitzar-se per a les activitats agràries expressades en l'article 20 d'esta orde. Per consegüent, el pagament dins d'este règim és compatible amb els pagaments derivats dels règims corresponents a les utilitzacions permeses, subjectes a les compatibilitats establides en l'article 113 del Reial Decret 1612/2008.   
Article 14. Superfície mínima per sol·licitud  
1. D'acord amb les disposicions de l'article 112 del Reial Decret 1612/2008, la superfície mínima per sol·licitud del règim de cultius herbacis en conjunt, i per a cada un dels règims específics, de la prima específica a la qualitat del blat dur, la prima a les proteaginoses, l'ajuda específica a l'arròs, l'ajuda als cultius energètics i l'ajuda per a les llavors serà de 0,3 ha.  
2. D'acord amb les disposicions de l'article 112 del Reial Decret 1612/2008, la superfície mínima per la qual es pot sol·licitar el pagament transitori per a cítrics i tomaca de transformació serà de 0,3 hectàrees, respectivament.  
3. D'acord amb les disposicions de l'article 112.2 del Reial Decret 1612/2008, per al règim d'ajuda a les fruites de corfa, al cotó, a l'oliverar i al tabac i en el règim de pagament únic la superfície mínima per sol·licitud serà de 0,1 hectàrees.   
Article 15. Casos de força major o circumstàncies excepcionals  
En relació amb els casos de força major o circumstàncies excepcionals, previstes en l'article 40.4 del Reglament 1782/2003, amb relació al que es preveu en els articles 7.4 i 19.1 d'esta orde i l'apartat 3.d de la disposició addicional primera del Reial Decret 1612/2008 o en aquells altres casos que la normativa aplicable faça referència a estos casos o circumstàncies excepcionals, hauran de ser notificades en 10 dies hàbils, en el sentit establit en el Reglament 1182/1971, en compliment de l'article 72 del Reglament 796/2004, amb la presentació de la documentació següent:  
a) Defunció de l'agricultor: certificat de defunció del Registre Civil.  
b) Incapacitat laboral de llarga duració: es considerarà a l'efecte d'aplicació d'este apartat les incapacitats que comprenguen íntegrament els terminis previstos en els articles 5 i 8 d'esta orde. Caldrà aportar certificat mèdic o certificat del centre gestor de la Seguretat Social, en què constarà un temps d'incapacitat que comprenga íntegrament els terminis mencionats.  
c) Catàstrofe natural greu que haja afectat seriosament les terres agràries de l'explotació: perquè concórrega este supòsit caldrà ajustar-se a l'existència de declaració de zona catastròfica en l'àrea afectada pels danys excepcionals o l'existència de procediments de concessió de subvencions en el marc de l'article 22.2c de la Llei 38/2003, General de Subvencions, a través del Reial Decret 307/05, o procediments anàlegs de la Generalitat Valenciana i concretament el que es preveja per mitjà de la resolució adoptada en el marc de l'article 22.3 d'esta orde.  
d) Destrucció accidental dels locals ramaders de l'explotació. S'acreditarà, entre altres mitjans, per mitjà de documents de pagament d'asseguradores de riscos, documents notarials, administratius i judicials o certificats emesos per les persones que en l'exercici degudament col·legiat de la seua professió es troben estes comeses entre les seues funcions, sempre que de tots els documents mencionats se'n desprenga la causa accidental.   
e) Epizoòtia que haja afectat una part o la totalitat del bestiar de l'agricultor. S'acreditarà per mitjà de la declaració efectuada a l'autoritat competent en matèria de sanitat animal i amb l'efectes que preveja esta autoritat.   
Article 16. Sol·licituds de modificació del SIGPAC  
1. A l'efecte previst sobre l'admissibilitat de superfícies i al control encreuat de l'article 24 del Reglament (CE) 796/2004, en l'àmbit d'esta orde, podrà sol·licitar-se la modificació de la informació que conté el SIGPAC, llevat de les modificacions que facen referència al canvi de morfologia de les parcel·les.  
2. Perquè la modificació produïsca efecte en una convocatòria determinada, la sol·licitud de modificació s'efectuarà, com a màxim, fins a l'últim dia del termini per a presentar les sol·licituds d'ajudes de l'any anterior al de la convocatòria en què es pretenga fer efectiva la modificació. A l'efecte del que es preveu en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment de sol·licitud de modificació.  
3. Es farà constar en la sol·licitud única l'existència de la sol·licitud de modificació efectuada, i s'hi faran constar les dades identificatives de la sol·licitud de modificació.   
4. Respecte al procediment de concessió de l'ajuda, els centres gestors, en els casos en què hi haja pendent de resoldre una modificació de l'apartat primer d'este article, podran sol·licitar informe a l'òrgan competent, segons l'Orde de 5 d'octubre de 2005, de la Conselleria d'Agricultura, Pesca i Alimentació. Este informe s'haurà d'emetre en el termini màxim de 2 mesos, i una vegada sol·licitat l'informe es considerarà vinculant.   
Article 17. Desistiments i cessions de sol·licituds  
1. En el supòsit de retirada voluntària de sol·licituds a l'empara de l'article 22 del Reglament (CE) 796/2004, s'entendrà que es produïx un desistiment de la seua sol·licitud i, per tant, resulten aplicables els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb el límit temporal previst en l'article 22.1, segon paràgraf, del Reglament (CE) 796/2004.  
2. Serà possible efectuar la cessió de la condició de sol·licitant de l'ajuda, tal com es preveu en l'article 31.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la condició que se cedisca la totalitat de l'explotació tal com s'exigix en l'article 74.1ª del Reglament (CE) 796/2004, amb els requisits i efectes establits, segons els diferents estats de tramitació previstos en l'article 74 del reglament esmentat. No són, per tant, admissibles les cessions parcials.  
3. Respecte al compliment, en l'àmbit d'esta orde, de les disposicions de l'article 74.3ª i b del Reglament (CE), es disposa el següent:  
a) S'establix el termini màxim de 15 dies des que es produïsca la cessió en la seua totalitat de l'explotació que es tracte perquè el cessionari efectue la comunicació de la cessió i la sol·licitud del pagament amb motiu de la cessió segons allò que es preveu en l'article 74.3ª del Reglament (CE) 796/2004.  
b) El cessionari acreditarà l'existència de la transmissió de la totalitat de l'explotació, de la qual deriva la seua condició d'interessat, amb l'aportació d'una còpia del document exigit per la normativa aplicable per a efectuar la cessió de l'explotació que es tracte. En el supòsit d'arrendaments es tindrà en compte en tot cas, a més del que es preveu en el primer paràgraf de l'apartat primer, el que s'establix en l'apartat 2 de l'article 11 de la Llei 49/2003, de 26 de novembre, d'Arrendaments Rústics. El cessionari hi adjuntarà, a més, els documents probatoris del compliment, o de l'exempció, de les possibles obligacions tributàries que es generen amb la transmissió i de les quals siga ell subjecte passiu.  
4. Esta cessió no es considera transmissió dels drets de pagament únic, per la qual cosa per a la seua transmissió efectiva caldrà complir el que es preveu en l'article 24 d'esta orde i la resta de normativa aplicable. No obstant això, en la comunicació posterior de transmissió del dret de pagament no serà necessari que presente la documentació acreditativa que ja s'haja presentat per a la cessió de la sol·licitud, i només caldrà identificar, en este cas, l'expedient en què es va produir la cessió de la sol·licitud i documentació ja presentada.  
CAPÍTOL II  
Règim de pagament únic  
Article 18. Utilització dels drets de pagament únic a fi de sol·licitar el pagament de l'ajuda  
1. Cada dret d'ajuda pel qual se sol·licite el pagament únic haurà de justificar-se amb una hectàrea admissible ubicada al territori nacional, llevat de les ubicades a la Comunitat Autònoma de Canàries, i s'utilitzaran segons els criteris establits en l'11 del RD 1612/2008, de 3 d'octubre.  
2. Es consideren hectàrees admissibles, a l'efecte de justificació dels drets d'ajuda normals, les enumerades en l'article 14 del Reial Decret 1612/2008, de 3 d'octubre.  
3. Els drets d'ajuda només podran ser sol·licitats amb les finalitats del pagament per l'agricultor que els posseïx en la data límit per a la presentació de la sol·licitud única.  
Article 19. Drets d'ajuda no utilitzats  
1. Tot dret d'ajuda de què no s'haja fet ús durant un període de tres anys s'incorporarà a la reserva nacional, llevat de casos de força major o circumstàncies excepcionals.  
2. Els drets procedents de la reserva nacional tornaran a esta si no s'utilitzen durant cada any del període de cinc anys comptat a partir de la seua assignació.  
Els drets de la reserva nacional derivats d'una sentència ferma o d'un acte administratiu ferm no hauran de complir la restricció establida en el paràgraf anterior, quan la sentència o l'acte resolga sobre l'atribució de drets inicials a l'agricultor relatius al primer any d'aplicació del règim de pagament únic. Per contra, quan la sentència o l'acte resolga sobre l'atribució de drets no inicials, hauran de complir esta prescripció i, en este cas, estos drets i períodes es computaran a partir de la data en què l'agricultor tinga la plena disponibilitat dels drets com a conseqüència de la sentència o l'acte administratiu.  
3. Per a tots els drets de la reserva nacional que hagen suposat un increment superior al 20 per cent de l'import unitari d'un dret que ja es posseïra, es considerarà que únicament este increment ha de retornar a la reserva nacional, a l'efecte previst en l'apartat anterior.  
Article 20. Utilització agrària de les terres  
Els agricultors podran utilitzar la parcel·les declarades corresponents a les hectàrees admissibles per a justificar el pagament dels drets d'ajuda en qualsevol activitat agrària prevista en l'article 15 del RD 1612/2008, de 3 d'octubre, a més del que es preveu en l'article 18.2 d'esta orde.  
Article 21. Cultius amb destinació no alimentària en les terres retirades de la producció per a justificar drets de retirada  
1. Els agricultors podran utilitzar les superfícies retirades que servixen per a la justificació dels drets de retirada per a obtindre matèries primeres per a la fabricació a la Unió Europea de productes no destinats a l'alimentació humana o animal, segons el que s'establix en l'article 20 del RD 1612/2008, de 3 d'octubre.  
2. En relació amb les disposicions de l'apartat anterior i en aplicació de les disposicions del RD 1612/2008, de 3 d'octubre, sobre autoritzacions de receptor o primer transformador, respecte a estes sol·licituds es fixa a l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en 6 mesos el termini màxim per a resoldre el procediment. La resolució serà adoptada per la titular de la Direcció General de Producció Agrària o l'òrgan que tinga assignada la competència en matèria de garantia agrària.  
Article 22. Condicions aplicables a les parcel·les de retirada  
1. Es consideraran hectàrees admissibles a l'efecte de la justificació dels drets d'ajuda per retirada les establides en l'article 18 del RD 1612/2008, de 3 d'octubre.  
2. Les parcel·les declarades per a justificar els drets de retirada han de complir els requisits establits en l'article 19 del RD 1612/2008, de 3 d'octubre.  
3. En relació amb l'autorització d'utilització de terres de retirada prevista en l'apartat 6 de l'article 19 del RD 1612/2008, de 3 d'octubre, l'autorització serà adoptada, quan siga possible, en la mateixa resolució de convocatòria de les ajudes. La resolució sobre este punt produirà, a més, l'efecte previst en l'article 15c d'orde en relació amb les zones mencionades en la resolució.   
En els casos en què es produïsca l'autorització per mitjà d'una resolució diferent de la resolució de convocatòria d'ajudes, esta serà adoptada pel/la director/a de l'Agència Valenciana de Foment i Garantia Agrària i serà publicada en el DOCV d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú   
Article 23. Condicions dels drets especials  
1. Els agricultors que sol·liciten el cobrament del pagament únic per drets especials queden exempts de l'obligació d'establir un nombre d'hectàrees admissibles equivalent al nombre de drets d'ajuda, a condició que mantinguen almenys el 50 per cent de l'activitat exercida en el període de referència expressada en unitats de bestiar major, d'ara en avant UBM.  
Per a determinar la utilització dels drets especials s'emprarà la informació que conté la base de dades informatitzada creada de conformitat amb el Reial Decret 1980/1998, de 18 de setembre, pel qual s'establix un sistema d'identificació dels animals de l'espècie bovina. En el cas del bestiar oví i caprí, es podrà optar entre utilitzar la informació que conté el Registre General d'Explotacions Ramaderes establit en el Reial Decret 479/2004, de 26 de març, o utilitzar els registres del llibre d'explotació establits en el Reial Decret 947/2005, de 29 de juliol, pel qual s'establix un sistema d'identificació i registre dels animals de les espècies ovina i caprina. Segons esta informació:  
a) Es considerarà que s'ha respectat el requisit relatiu a l'activitat agrària mínima si, segons el cas es complix almenys este 50 per cent d'activitat ramadera durant el període de retenció de l'ajuda acoblada per vaca alletant i/o per ovella i cabra.  
b) Sense perjudici de les disposicions dels apartats anteriors, es podrà determinar que s'ha complit el requisit comparant l'activitat ramadera de l'any en curs amb l'exercida durant el període de referència.  
2. Per a considerar utilitzats els drets especials haurà de complir-se el requisit de mantindre el 50 per cent de l'activitat del període de referència. Si no s'arriba a este percentatge del 50 per cent el dret es considerarà com no utilitzat en la seua totalitat, i no s'hi admetrà la utilització de fraccions i sense que siga possible considerar les UBM que mantinga l'agricultor per a calcular un número teòric de drets especials utilitzats. A este efecte, de conformitat amb l'apartat 1 de l'article 8 del Reglament (CE) núm. 795/2004, de la Comissió, es consideraran drets d'ajuda especials utilitzats únicament aquells pels quals s'ha concedit el pagament en el període mencionat en el dit article.  
3. Els agricultors amb drets especials que decidisquen declarar un o més drets amb un nombre d'hectàrees admissibles corresponents hauran efectuat un canvi en la tipologia dels seus drets, que passaran des d'eixe moment a considerar-se drets d'ajuda normals, i no es podrà sol·licitar el restabliment de les condicions especials per a estos drets.  
CAPÍTOL III   
Drets de pagament únic  
Article 24. Cessió de drets d'ajuda  
Els drets d'ajuda podran ser objecte de cessió pels agricultors a altres agricultors, en venda, arrendament o per mitjà de qualssevol altres formes admeses en dret, i pot realitzar-se amb terres o sense, d'acord amb el que s'establix en l'article 21 del Reial Decret 1612/2008, de 3 d'octubre i en la normativa comunitària aplicable.  
Article 25. Notificació a l'administració de les cessions de drets  
1. Les cessions de drets es podran realitzar en qualsevol moment de l'any. El cedent haurà de comunicar estes cessions d'acord amb el que s'establix en el Reial Decret 1612/2008 i d'acord amb els models previstos per la Conselleria d'Agricultura, Pesca i Alimentació, disponibles en la seua pàgina web (http://www.gva.es). El període de comunicació de les cessions finalitzaran sis setmanes abans de la finalització del termini de presentació de la sol·licitud única.  
2. Tots els canvis de titularitat per motiu d'herències, jubilacions i programes aprovats de cessament anticipat en què el cessionari dels drets siga un familiar de primer grau del cedent, fusions o escissions i canvis de personalitat jurídica es podran comunicar fins a la finalització del termini de presentació de la sol·licitud d'ajuda de pagament únic, amb l'aportació almenys de la documentació requerida segons els models previstos per la Conselleria.   
Article 26. Accés a la reserva nacional  
1. Els agricultors que desitgen sol·licitar drets de pagament únic a càrrec de la reserva nacional, d'acord amb el que s'establix en l'article 9 del RD 1612/2008, de 3 d'octubre, hauran de presentar esta sol·licitud, d'acord amb els models previstos per la Conselleria d'Agricultura, Pesca i Alimentació, disponibles en la seua pàgina web (http://www.gva.es), entre l'1 de febrer i el 30 d'abril, davant de l'autoritat competent a la qual presenten la sol·licitud única de l'any corresponent. No obstant això, en el cas de sentències fermes o actes administratius ferms, si la notificació s'ha rebut per l'interessat després del dia 1 d'abril, la sol·licitud podrà presentar-se en l'esmentada campanya o en la posterior.  
2. Obtindran drets de pagament únic de la reserva nacional els agricultors que complisquen les condicions establides en l'article 9 del RD 1612/2008, de 3 d'octubre.  
Article 27. Criteris per al càlcul i l'assignació de drets de la reserva nacional  
1. Els sol·licitants de reserva nacional hauran de presentar en tots els casos hectàrees admissibles a l'efecte del pagament únic perquè els drets de pagament únic se'ls puguen assignar sobre la base de les dites hectàrees. En cap cas el nombre de drets normals d'ajuda concedits, procedents de la reserva nacional, podrà superar el nombre d'hectàrees que l'agricultor podria utilitzar per a justificar els seus drets de pagament únic i respecte a les quals no té cap dret d'ajuda.  
2. Els criteris per al càlcul i l'assignació de drets de la reserva nacional es realitzaran d'acord amb el que s'establix en l'article 10 del RD 1612/2008, de 3 d'octubre.  
Article 28. Incorporació del sector de fruites i hortalisses al règim de pagament únic   
1. La incorporació del sector de fruites i hortalisses al règim de pagament únic previst en el Reglament (CE) 1182/2007, l'establiment de períodes de referència i l'admissió dels nous agricultors a este règim s'adequa al que es preveu en el títol I del Reial Decret 262/2008, de 22 de febrer.  
2. Per a la incorporació dels productors de cítrics es tindrà en compte el que es preveu en l'article 7 del Reial Decret 262/2008, de 22 de febrer.   
Article 29. Incorporació del most de vinificació al règim de pagament únic  
S'aplicarà íntegrament la regulació que conté la disposició addicional primera del RD 1612/2008, de 3 d'octubre, que regula la integració en el pagament únic dels agricultors que han realitzat entregues de raïm que ha sigut utilitzat per a l'elaboració de most no destinat a la vinificació.  
El període de referència seran les campanyes 2005-2006 i 2006-2007.  
Haurà de sol·licitar-se l'admissió al pagament únic, tenint en compte les disposicions de l'apartat 3ª i b de la disposició addicional mencionada, en els terminis de l'article 4 d'esta orde i als llocs previstos en l'article 3 d'esta orde.  
Serà aplicable a les possibles circumstàncies excepcionals i de força major, amb les condicions previstes en l'article 15 de la present orde.  
CAPÍTOL IV  
Altres règims d'ajuda directa per superfície  
Article 30. Superfícies admissibles per al pagament als cultius herbacis  
1. Es podrà concedir un pagament per hectàrea als agricultors que produïsquen els cultius herbacis previstos en l'annex IX del Reglament (CE) 1782/2003. La quantia es determinarà segons el que s'establix en l'article 66 i en el capítol 10 del títol IV d'este reglament, considerant que Espanya ha optat per mantindre acoblat el 25 per cent del pagament de l'ajuda als productors de cultius herbacis, dins del règim d'aplicació parcial del pagament únic.  
2. Les superfícies de cultius herbacis per a les quals se sol·licite l'ajuda han de ser les catalogades en SIGPAC com a terra arable (TA).  
3. No podran presentar-se sol·licituds de pagament respecte de les superfícies que, en la data límit de presentació de les sol·licituds d'ajuda per superfície de 2003, es dedicaven a pastures permanents, cultius permanents, arbres o usos no agrícoles, d'acord amb el que s'establix en l'article 108 del Reglament (CE) núm. 1782/2003.  
Article 31. Càlcul del pagament  
La quantia del pagament per hectàrea es calcularà multiplicant els rendiments establits per a cada comarca en el pla de regionalització indicats en l'annex V del Reial Decret 1612/2008, de 3 d'octubre, per un import unitari de 15,75 euros/t. Els rendiments aplicables per a cada cultiu són els fixats en l'article 27 del Reial Decret 1612/2008.  
Article 32. Pagaments per superfície al cultiu d'oleaginoses  
1. Els agricultors que sol·liciten el pagament per superfície d'oleaginoses hauran d'utilitzar en les sembres llavors certificades en dosis d'acord amb les pràctiques tradicionals de la zona on es troben les seues parcel·les i respectant les dosis mínimes de sembra que figuren en l'annex VII del Reial Decret 1612/2008.  
2. Els agricultors presentaran abans del 30 de juny de l'any de la sol·licitud còpia de la factura que justifique la compra de la llavor certificada utilitzada en la sembra.  
Article 33. Prima específica al cultiu de proteaginoses  
1. Es podrà concedir el pagament de la prima a les proteaginoses que es troben dins del règim de cultius herbacis. Es concedirà als agricultors productors de proteaginoses una prima de 55,57 euros per hectàrea. Esta prima es concedirà per hectàrea cultivada i collida després de la fase de maduració lletosa, llevat del cas de les condicions excepcionals previstes en l'article 77 del Reglament (CE) núm. 1782/2003, del Consell, de 29 de setembre. La concurrència de les circumstàncies excepcionals mencionades haurà de ser establida, preferentment, en la mateixa resolució de convocatòria de les ajudes regulades en esta orde.  
En els casos en què es produïsca l'autorització per mitjà d'una resolució diferent de la resolució de convocatòria d'ajudes, esta serà adoptada pel/la director/a de l'Agència Valenciana de Foment i Garantia Agrària i serà publicada en el DOCV d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 34. Retirada voluntària  
1. Els agricultors que sol·liciten pagaments per superfície pel cultiu d'herbacis podran retirar fins al 10 per cent de la superfície per la qual hagen sol·licitat el pagament de l'ajuda esmentada, tenint en compte el marc disposat per a este supòsit en l'article 35 del Reial Decret 1612/2008, de 3 d'octubre.  
2. Es podrà superar el percentatge voluntari de retirada, amb el límit màxim corresponent a una superfície retirada que no supere la cultivada, en els casos següents:  
- Per a les terres de secà, en el cas de concentracions parcel·làries.  
- Per a les terres de regadiu, quan les explotacions estiguen situades en zones objecte de plans de millora del regadiu que impliquen concentració parcel·lària.  
3. En la resolució de convocatòria, es contindran les possibles excepcions a allò que es determina en l'apartat 1 d'este article, tenint en compte les disposicions de l'article 37 del Reial Decret 1612/2008, de 3 d'octubre, amb la identificació de zones exceptuades i percentatge aplicable.   
En els casos en què es produïsca l'autorització per mitjà d'una resolució diferent de la resolució de convocatòria de les ajudes regulades en esta orde, esta serà adoptada pel/la director/a de l'Agència Valenciana de Foment i Garantia Agrària i es publicarà en el DOCV d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. La parcel·la agrícola de retirada haurà de tindre una extensió almenys de 0,1 hectàrees i una amplària de 10 metres com a mínim.  
Article 35. Ajuda als cultius energètics  
En la convocatòria anual d'ajudes s'establiran els rendiments representatius que s'han fixat per a la Comunitat Valenciana per a la campanya 2008, tal com es disposa en els articles 30 i 153 del Reglament (CE) 1973/2004.  
2. en relació amb les disposicions de l'apartat anterior i en aplicació de les disposicions de l'article 38.9 del RD 1612/2008, de 3 d'octubre, sobre autoritzacions de receptor o transformadors, respecte a estes sol·licituds es fixa a l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en 6 mesos el termini màxim per a resoldre el procediment. La resolució serà adoptada per la titular de la Direcció General de Producció Agrària o l'òrgan que tinga assignada la competència en matèria de garantia agrària.  
Article 36. Ajuda específica al cultiu de l'arròs  
1. Requisit de les superfícies:  
a) Esta ajuda específica s'abonarà a les parcel·les agrícoles definides com a TA, de regadiu en el SIGPAC.  
b) En tot cas, en les superfícies a què es referix l'apartat anterior, caldrà haver efectuat els treballs normals requerits per al cultiu de l'arròs i este haver arribat a la floració.  
c) Les parcel·les afectades per una sol·licitud d'ajuda específica als productors d'arròs no poden ser objecte de cap altra sol·licitud per superfície en la mateixa campanya, excepte la compatibilitat prevista en l'article 113 del Reial Decret 1612/2008.  
3. Els productors d'arròs que s'acullen a les ajudes específiques han de realitzar les declaracions següents, en els models que es facilitaran a les oficines de la Conselleria d'Agricultura, Pesca i Alimentació o en la seua pàgina web (http://www.gva.es).  
a) Abans del 15 d'octubre de l'any de la sol·licitud, declaració individual d'existències en el seu poder el 31 d'agost anterior, classificades per varietats i tipus d'arròs (redó, mig, llarg A i llarg B). Els productors que en el moment de presentar la sol·licitud d'ajuda ja no disposen d'existències d'arròs, podran presentar esta declaració individual juntament amb la sol·licitud d'ajudes.  
b) Abans del 15 de novembre de l'any de la sol·licitud, la declaració individual de collita, distingint la superfície utilitzada i la producció obtinguda de les diferents varietats.  
4. Estes declaracions es presentaran d'acord amb el que es preveu en els articles 4 i 5 d'esta orde. Les declaracions de producció les podrà realitzar una entitat associativa sempre que el sol·licitant haja autoritzat esta entitat en el moment de presentar la seua sol·licitud única. Les entitats associatives autoritzades pels sol·licitants presentaran les declaracions de producció acompanyades de suport informàtic ajustant-se a l'estructura dels fitxers que a este efecte facilitarà la Conselleria d'Agricultura, Pesca i Alimentació. En cas de discrepància entre les dades aportades en paper i el fitxer informàtic corresponent prevaldran les dades incloses en este últim. A estes entitats associatives se'ls podrà exigir, d'acord amb l'article 73 d'esta orde, la presentació telemàtica de les declaracions de producció, en virtut de les disposicions de l'article 18 del Reglament (CE) 796/2004 i l'article 27.6 de la Llei 11/2007, de 22 de juny, d'accés electrònic dels ciutadans als servicis públics.   
5. El règim obligatori de presentació de dades per mitjans telemàtics s'establirà en la convocatòria anual o per mitjà d'una altra resolució. En els casos en què es produïsca la subjecció al règim obligatori telemàtic d'autorització per mitjà d'una resolució diferent de la resolució de convocatòria de les ajudes regulades en esta orde, esta serà adoptada pel/la director/a de l'Agència Valenciana de Foment i Garantia Agrària i serà publicada en el DOCV d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 37. Dates límit de sembra i comunicacions de no-sembra  
1. La data límit de sembra per a cada cultiu serà la següent:  
Cereals (excepte dacsa dolça), oleaginoses, proteaginoses i lli: 31 de maig de l'any de la sol·licitud.  
Dacsa dolça i cànem per a la producció de fibres: 15 de juny de l'any de la sol·licitud.  
Trasplantament de tabac: 20 de juny de l'any de la sol·licitud.  
Arròs: 30 de juny de l'any de la sol·licitud.  
2. Els titulars d'explotacions agràries que, en les dates límit indicades, no hagen sembrat o trasplantat en la seua totalitat o en part la superfície de dacsa dolça, cànem, tabac i/o arròs declarada en la seua sol·licitud d'ajuda, hauran de notificar-ho abans d'esta data a la Conselleria d'Agricultura, Pesca i Alimentació de la manera que s'indica a continuació:  
a) Els que no hagen sembrat o trasplantat part de la superfície declarada d'algun dels cultius en qüestió hauran d'emplenar el formulari «Relació de parcel·les agrícoles» d'ajuda «Superfícies», en la capçalera del qual escriuran, amb lletres majúscules, la frase «NOTIFICACIÓ DE NO-SEMBRA», i s'hi detallaran les parcel·les que no hagen sigut sembrades o trasplantades, com també el cultiu de què es tracte.  
b) Els que no hagen realitzat cap sembra o trasplantament dels cultius en qüestió en les superfícies declarades hauran de comunicar-ho i fer constar les dades mínimes que figuren en el model de l'annex XV del Reial Decret 1612/2008, de 3 d'octubre.  
Article 38. Ajuda a les fruites de corfa  
1. Els agricultors amb plantacions d'ametler, avellaner, noguera, pistatxer i garrofera que complisquen els requisits de l'apartat següent podran beneficiar-se de les ajudes per superfície, comunitàries, nacionals i autonòmiques.  
2. Els requisits que han de complir les superfícies són:  
a) Tindre una densitat mínima per hectàrea de 80 arbres per a ametler, 150 per a avellaner i pistatxer, 60 per a noguera i 30 per a garrofera.  
b) Ser soci d'una organització de productors per a alguna de les categories que incloguen les fruites de corfa d'acord amb els articles 11 o 14 del Reglament (CE) núm. 2200/96, del Consell, de 28 d'octubre. S'hi adjuntarà un certificat individual de l'organització de productors (segons el model de la Conselleria d'Agricultura, Pesca i Alimentació) acreditatiu que el soci que sol·licita l'ajuda està integrat en la seua organització i el compromís de l'agricultor de realitzar, si és el cas, l'entrega de la seua collita a l'organització de productors esmentada.  
c) Tindre una superfície mínima per parcel·la de 0,1 ha.  
4. Si l'import obtingut multiplicant les superfícies determinades per les ajudes unitàries esmentades en l'apartat anterior sobrepassa el límit màxim previst en l'article 84 del Reglament (CE) núm. 1782/2003, del Consell, de 29 de setembre, s'aplicarà un coeficient corrector a l'ajuda comunitària general per a evitar la superació d'este límit màxim.  
5. En el cas en què calga l'aplicació del coeficient corrector, es concedirà una ajuda nacional per part del Ministeri d'Agricultura, Pesca i Alimentació, la quantia de la qual serà la mitat de la diferència entre l'import unitari de l'ajuda comunitària general i l'import unitari reduït com a conseqüència de l'aplicació del coeficient corrector. Esta ajuda tindrà com a límit la quantitat de 60,375 euros per hectàrea.  
6. Per a les parcel·les de fruites de corfa situades en l'àmbit de la Comunitat Valenciana es concedirà, a càrrec dels seus fons, una ajuda per hectàrea i any que, sumada a l'aportació del Ministeri d'Agricultura, Pesca i Alimentació, no podrà sobrepassar la quantitat de 120,75 euros per hectàrea. L'ajuda prevista en este apartat es considera compatible amb el mercat comú, d'acord amb l'article 17b del Reglament (CE) 1857/2006 (DOUE L 358, de 16 de desembre de 2006), sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles. Per a la percepció de l'ajuda prevista en este apartat s'haurà de tindre la condició de PIME dedicada a la producció de productes agrícoles, segons la definició que se n'establix en l'annex I del Reglament (CE) 800/2008, de 6 d'agost de 2008.   
7. Si la limitació màxima de l'ajuda nacional ho permet, es concedirà un complement de l'ajuda a les superfícies el titular de les quals siga agricultor professional, d'acord amb el que es preveu en l'apartat 5 de l'article 2 de la Llei 19/1995, de 4 de juliol, de Modernització de les Explotacions Agràries, que acredite este punt en la seua sol·licitud d'ajuda i que mantinga esta qualificació en la data de finalització del termini de sol·licitud. Este complement de l'ajuda es calcularà com a diferència entre 60,375 euros/ha i l'import per hectàrea que correspon finançar a la Conselleria d'Agricultura, Pesca i Alimentació. D'acord amb l'apartat 6 d'este article, este complement d'ajuda s'afegirà a l'establit pel Ministeri d'Agricultura, Pesca i Alimentació per als dits titulars segons l'apartat 5 de l'article 44 del Reial Decret 1612/2008 i estarà condicionat a les disponibilitats pressupostàries existents.  
8. Els titulars d'explotacions de fruites de corfa que complisquen la condició de ser agricultors professionals, d'acord amb les disposicions de l'apartat 5 de l'article 2 de la Llei 19/1995, de 4 de juliol, de Modernització de les Explotacions Agràries, i que mantinguen esta condició en la data de finalització del termini de sol·licitud, hauran d'aportar juntament amb la declaració de ser agricultor professional l'última declaració de la renda.  
Article 39. Ajuda als productors de llavors  
1. Es concedirà l'ajuda prevista en l'article 99 del Reglament (CE) núm. 1782/2003 a les llavors que complisquen els requisits següents:  
Haver sigut certificada oficialment.  
Presentar a la comunitat autònoma on es multiplique la llavor, juntament amb la sol·licitud única, una còpia dels contractes de multiplicació o declaracions de cultius en el cas de producció en cultiu directe per l'establiment de llavors autoritzat, segons el model de l'annex XVI del Reial Decret 1612/2008 i, adjunt a este contracte, fotocòpia compulsada de la declaració de cultiu. Per a totes les espècies, excepte per a l'arròs, es presentarà esta documentació juntament amb la sol·licitud única d'ajuda per a les sembres de tardor, i abans del 15 de maig per a les sembres de primavera. Per al cas de les llavors d'arròs es presentarà la documentació abans del 30 de juny de l'any de la sol·licitud.  
Haver sigut collida al territori nacional l'any de la sol·licitud i comercialitzada per a la sembra abans del 15 de juny de l'any posterior al de la sol·licitud.  
Presentar abans del dia 30 d'abril de l'any posterior al de la sol·licitud a la comunitat autònoma on s'ha multiplicat la llavor la informació sobre la quantitat de llavor certificada produïda, expressada en quintars mètrics amb dos decimals, per a la qual se sol·licita l'ajuda, per cada espècie, acompanyada del certificat oficial expedit per la comunitat autònoma en què figurarà la identificació de l'acta de precintament (número i data de l'acta); el número de cada lot corresponent a esta acta i la quantitat de llavor certificada de cada lot amb indicacions a la que corresponga a eixe beneficiari.  
La informació sobre la quantitat de llavor certificada produïda del paràgraf anterior s'acreditarà per mitjà d'un certificat expedit per l'establiment de llavors, en el cas de producció d'estes per mitjà de contracte, o en una declaració de l'entitat productora de llavors en el cas de producció de llavors en cultiu directe.  
Per a les llavors que puguen derivar a ús per a alimentació animal, llevat que hagen sigut tractades o pintades de manera que s'impossibilite la derivació, haurà de quedar prou provada, a satisfacció de l'autoritat competent, la no-derivació a estos usos.   
Article 40. Ajuda específica a l'oliverar  
1. Es concedirà una ajuda a l'oliverar que tinga un valor ambiental o social, a fi de contribuir a la seua conservació, d'acord amb el que es preveu en l'article 110 octies del Reglament (CE) núm. 1782/2003, del Consell, de 29 de setembre.   
2. La superfície d'oliverar que podrà beneficiar-se de l'ajuda per a cada parcel·la serà la determinada d'acord amb el que s'establix en el punt 1 de l'article 52 del RD 1470/2007.   
3. Podran ser admissibles per a l'ajuda les superfícies situades en explotacions de petites dimensions en virtut de la possibilitat del punt 2 de l'article 51 del Reial Decret 1612/2008 incloses en alguna de les cinc categories definides en el punt 1 de l'article 51 del mateix decret. Per a la Comunitat Valenciana, i basant-se en el que es preveu en l'apartat 3 de l'article 51, la fixació anual de categories s'efectuarà en la convocatòria d'ajudes regulades en esta orde i amb efecte per a l'exercici següent i successius.  
En els casos en què es produïsca l'establiment de categoria d'oliverar per mitjà d'una resolució diferent de la resolució de convocatòria de les ajudes regulades en esta orde, esta serà adoptada pel/la director/a de l'Agència Valenciana de Foment i Garantia Agrària i serà publicada en el DOCV d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. La superfície d'oliverar que podrà beneficiar-se de l'ajuda per a cada parcel·la serà la determinada d'acord amb el que s'establix en el punt 1 de l'article 52 del RD 1612/2008. Així mateix, es verificarà en cada sol·licitud el compliment de les condicions específiques d'admissibilitat per a l'oliverar establides en l'article 53 del Reial Decret 1612/2008.  
4. No es pagaran les ajudes quan l'import de la sol·licitud siga inferior a 50 euros.  
Article 41. Ajuda acoblada a cítrics per a transformació  
1. Són aplicables a este punt les disposicions de la secció 9ª del capítol II del títol II del Reial Decret 1612/2008, de 3 d'octubre, sobre aplicació dels pagaments directes a l'agricultura i a la ramaderia.  
2. La declaració de l'explotació citrícola s'efectuarà per espècies, sobre recintes registrats en el SIGPAC amb ús cítric.  
3. Les comunicacions dels transformadors que hagen d'efectuar-se d'acord amb el que s'establix en l'article 65.2 i 3 i en l'article 67 del RD 1612/2008, podrà exigir-se que s'efectuen a través de la manera prevista en l'article 73 d'esta orde les declaracions de producció, en virtut de les disposicions de l'article 18 del Reglament (CE) 796/2004 i l'article 27.6 de la Llei 11/2007, de 22 de juny, d'Accés Electrònic dels Ciutadans als Servicis Públics.   
4. El règim obligatori de presentació de dades per mitjans telemàtics s'establirà en la convocatòria anual o per mitjà d'una altra resolució. En els casos en què es produïsca l'autorització per mitjà d'una resolució diferent de la resolució de convocatòria de les ajudes regulades en esta orde, esta serà adoptada pel/la director/a de l'Agència Valenciana de Foment i Garantia Agrària i serà publicada en el DOCV, d'acord amb les disposicions de l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. En relació amb les sol·licituds d'autorització dels transformadors, el formulari de sol·licitud de les quals es conté en l'annex XXII del RD 1612/2008, i en aplicació de les disposicions de l'article 66 del RD 1612/2008, de 3 d'octubre, per mitjà de la present orde es fixa, a l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en 6 mesos el termini màxim per a resoldre el procediment. La resolució serà adoptada pel/la titular de la Direcció General de Producció Agrària o l'òrgan que tinga assignada la competència en matèria de garantia agrària.  
Article 42. Ajuda acoblada a les tomaques de transformació  
1. Resulta aplicable a este punt les disposicions de la secció 10ª del capítol II del títol II del Reial Decret 1612/2008, de 3 d'octubre, sobre aplicació dels pagaments directes a l'agricultura i a la ramaderia.  
2. A les comunicacions dels transformadors que hagen d'efectuar-se basant-se en el que s'establix en l'article 73.2 i 3 i l'article 75 del RD 1612/2008, els seran aplicable les disposicions dels apartats 3 i 4 de l'article anterior.  
3. En relació amb les sol·licituds d'autorització dels transformadors, el formulari de sol·licitud de les quals es conté en l'annex XXII del RD 1612/2008, i en aplicació de les disposicions de l'article 74 del RD 1612/2008, de 3 d'octubre, per mitjà de la present orde es fixa, a l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en 6 mesos el termini màxim per a resoldre el procediment. La resolució serà adoptada pel/la titular de la Direcció General de Producció Agrària o l'òrgan que tinga assignada la competència en matèria de garantia agrària.  
CAPÍTOL IV  
Pagaments directes per ramaderia  
Article 43. Declaracions en les ajudes per règims de bestiar  
1. Per a la prima per ovella i cabra, prima per vaca alletant i prima per sacrifici, declaració del nombre d'animals pel qual se sol·licita l'ajuda.  
D'acord amb el que s'establix en l'article 16.3 del Reglament (CE) núm. 796/2004, de la Comissió, de 21 d'abril, en el cas de la prima per vaca alletant i prima per sacrifici modalitat sacrifici a Espanya, s'eximix de la declaració de la relació separadament dels números d'identificació, com també la presentació dels DIB, per la informació continguda en les bases de dades d'identificació i registre de les explotacions ramaderes per a les unitats de producció i animals que es troben al territori de la Comunitat Valenciana.  
2. En relació amb les sol·licituds de participació dels establiments de sacrifici i en aplicació de les disposicions de l'article 89 del RD 1612/2008, de 3 d'octubre, per mitjà d'esta orde es fixa, a l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en 6 mesos el termini màxim per a resoldre el procediment. La resolució serà adoptada pel/la titular de la Direcció General de Producció Agrària o l'òrgan que tinga assignada la competència en matèria de garantia agrària.  
3. Per a poder realitzar el pagament, els responsables dels plecs d'etiquetatge facultatiu, consells reguladors de les identificacions geogràfiques protegides o les entitats que acrediten la producció ramadera ecològica comunicaran als organismes competents de les comunitats autònomes, a este efecte, abans de l'1 de març de l'any següent del de la presentació de la sol·licitud única per part del productor, la informació necessària sobre els animals sacrificats durant l'any anterior complet dins d'estos programes de qualitat de què siguen responsables, segons les dades mínimes que s'especifiquen en l'annex XXI del Reial Decret 1612/2008.  
4. Els sol·licitants l'explotació dels quals no es trobe radicada totalment en una zona desfavorida que desitgen beneficiar-se de la prima addicional establida en l'article 114 Reglament (CE) 1782/2003, i així ho indique en la seua sol·licitud, hauran de justificar que almenys el 50 per 100 de la superfície agrícola es troba en zona desfavorida, per a la qual cosa hauran de declarar estes superfícies en la sol·licitud única o, en els casos degudament justificats, aportar-ne les escriptures, els contractes d'arrendament o, si és el cas, un certificat de l'ajuntament propietari de les pastures que tinga arrendades.  
5. En el cas dels productors transhumants de les àrees del Baix Mestrat, el Camp de LIíria, Sagunt, les Riberes del Xúquer i la Foia de Bunyol, que desitgen percebre la prima addicional, hauran de sol·licitar-ho i declarar el període en què tenen previst traslladar el seu bestiar a aquelles zones, com també els documents que demostren que s'ha efectuat la transhumància, durant 90 dies consecutius, en les dos campanyes anteriors.  
Article 44. Compromisos adquirits pels sol·licitants de les ajudes per règims de bestiar  
1. Els sol·licitants de primes en el sector boví hauran de confirmar en la seua sol·licitud que les dades de la seua explotació i dels seus animals corresponen als continguts en la base de dades informatitzada d'identificació i registre o, en cas contrari, adquirir el compromís de comunicar a l'òrgan competent la seua rectificació.  
2. En el cas de la prima per ovella i cabra, compromís de mantindre la situació declarada per part dels productors d'oví en la seua sol·licitud sobre la comercialització de llet i productes lactis d'ovella. L'autoritat competent de la Comunitat Valenciana farà ús de la declaració establida en l'Orde de 12 de juliol de 1995 sobre declaracions a efectuar pels compradors de llet i productes lactis d'ovella per a verificar este compromís, com també del resultat dels controls sobre el terreny realitzats.  
3. En el cas dels productors que sol·liciten la prima per ovella i cabra, compromís d'informar de les baixes que es produïsquen durant el període de retenció establit en l'article 61b dels animals que tinguen obligació de mantindre, per causes naturals o de força major, en els deu dies hàbils següents de tindre coneixement d'esta circumstància.  
Article 45. Consideració i acreditació d'agricultor a títol principal a l'efecte dels pagaments addicionals del sector boví  
1. A l'efecte de la modulació dels pagaments addicionals establida en els articles 100 i 105 del RD 1612/2008, de 3 d'octubre, s'entendrà com a agricultor a títol principal, d'acord amb l'article 99.2 del mateix reial decret, el que obté, almenys, el 50% de la seua renda procedent de l'activitat agrària durant l'últim any disponible i cotitzen al règim especial agrari o al règim d'autònoms equivalent des de l'1 de gener de l'any de sol·licitud de l'ajuda. Esta última condició es mantindrà vigent, almenys, fins a l'últim dia del termini de sol·licitud.  
En el cas d'explotacions associatives, la modulació esmentada en el paràgraf anterior s'aplicarà per cada agricultor a títol principal en la data de finalització del termini de sol·licitud. En cap cas computarà a l'efecte de modulació si algun dels socis de l'explotació, encara que siga agricultor a títol principal, percep ja una ajuda per este mateix pagament addicional.  
A l'efecte d'aplicar esta modulació, en el cas que el titular de les explotacions siga una persona física es podran considerar tant el cònjuge com els familiars de primer grau tant per consanguinitat, com per afinitat del titular, sempre que estos siguen agricultors a títol principal en explotacions familiars. En cap cas computarà a l'efecte de modulació si algun d'estos agricultors a títol principal percep ja una ajuda per este mateix pagament addicional.  
CAPÍTOL V  
Control, càlcul i resolució de les ajudes   
Article 46. Tramitació  
Es procedirà al pagament de les ajudes corresponents sempre que, després de la realització dels oportuns controls administratius i sobre el terreny, quede acreditat el compliment de les condicions determinants de la concessió o gaudi de l'ajuda. Per a això, l'òrgan competent elaborarà els plans regionals de control, ajustats als plans nacionals. En el cas de les llavors, l'oliverar i el tabac, estos controls es complementaran amb els establits en els seus reglaments sectorials d'aplicació respectius.  
Article 47. Controls administratius per al pagament de les ajudes  
Els controls administratius consistiran en la comprovació, d'una banda, de la coherència de les dades consignades en la sol·licitud i la seua adequació al fet que estiguen en poder de l'administració pública, i d'una altra, del respecte a la normativa comunitària i estatal vigent.  
Article 48. Controls sobre el terreny per al pagament de les ajudes  
1. Les inspeccions sobre el terreny es realitzaran en les explotacions dels beneficiaris de les ajudes seguint el pla regional de control de la Comunitat Valenciana. En relació amb els controls sobre el terreny, els cultius herbacis s'han de mantindre, com a mínim, fins al principi de la floració en les condicions normals de creixement i, a més, en l'arròs la data límit de sembra serà el 30 de juny anterior a la collita en qüestió.  
2. Es rebutjaran les sol·licituds d'ajuda corresponent si el productor o el seu representant impedix l'execució d'un control sobre el terreny.  
3. Els controls sobre el terreny es recolliran en un informe de control, amb el contingut mínim previst per l'article 28 del Reglament (CE) núm. 796/2004, de la Comissió.  
4. En el cas que s'efectue l'avís previst en l'apartat 1 de l'article 23 bis del Reglament (CE) 796/2004, en els casos que no es veja compromesa l'efectivitat de la mesura de control resultarà aplicable el que es preveu en l'article 81 de la de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
5. Quan el productor es persone al lloc i i en l'hora de la realització del control sobre el terreny, i tal com es preveu en l'article 28.2 del Reglament (CE) 796/2004, hauran de ser incorporades a l'informe de control totes les observacions que considere oportunes efectuar sempre que, en aplicació de l'article 28.2 mencionat, el productor signe l'informe. Quan en l'informe s'acrediten irregularitats, amb la seua firma s'acreditarà, a més, la recepció per l'interessat de la còpia de l'informe de control.   
Quan de l'informe es derive alguna irregularitat, i se li haja efectuat la notificació prevista en el primer paràgraf d'este apartat i si no ha sigut firmat l'informe, se li notificarà el seu contingut juntament amb la notificació prevista en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quan es detecte alguna irregularitat, després d'haver-se efectuat el control sobre el terreny utilitzant mitjans de teledetecció tal com es preveu en l'article 32 del Reglament (CE) 796/2004, o quan no se li haja notificat l'avís de l'apartat 4 d'este article, se li notificarà el contingut de l'informe resultant de manera prèvia a la notificació prevista en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en compliment d'allò que es preveu en el segon paràgraf de l'apartat 2 de l'article 28 del Reglament (CE) 796/2004.   
6. Als fets incorporats a l'informe de control, quan es constaten per funcionari públic, se'ls atorgarà el valor probatori previst en l'article 137.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als supòsits en què siga procedent incoar un procediment sancionador com a conseqüència de les dades obtingudes per mitjà de l'actuació de control efectuada.  
7. Si la superfície declarada per a un grup de cultiu en una sol·licitud d'ajuda per superfície sobrepassa la superfície determinada per a eixe grup de cultiu com a conseqüència de l'execució de controls administratius o sobre el terreny, serà la superfície determinada la que es tinga en compte per al càlcul de l'import de l'ajuda, sense perjudici de les reduccions i exclusions previstes en els articles 51 i 53 del Reglament (CE) núm. 796/2004. A l'efecte d'este article, es distingiran els grups de cultiu recollits en l'article 49 del reglament esmentat.  
Article 49. Reduccions aplicables a l'import de les ajudes  
1. Per als règims d'ajuda en què es prevegen superfícies bàsiques nacionals, com també per a l'ajuda específica a les proteaginoses i als cultius energètics, i en els règims de primes ramaderes en què es preveja un nombre màxim d'animals, s'aplicarà el coeficient de reducció, si és el cas, que el Ministeri d'Agricultura, Pesca i Alimentació dispose per a les diferents comunitats autònomes.  
2. Per a les ajudes per pagaments directes, es respectaran els límits pressupostaris i, si és el cas, s'aplicarà el coeficient de reducció corresponent a cada ajuda.  
3. Per aplicació de la modulació, tots els imports dels pagaments previstos en el Reial Decret 1612/2008, a càrrec del Fons Europeu Agrícola de Garantia (FEAGA), es reduiran en el 5 per cent.  
4. Els agricultors que reben els pagaments directes mencionats en l'apartat 1 percebran un import addicional d'ajuda que serà igual al que resulte d'aplicar el percentatge de reducció previst en l'apartat 3 al conjunt de tots els pagaments fins als primers 5.000 euros.  
5. Els apartats 3 i 4 s'aplicaran també a la prima complementària per vaca alletant quan es finance a càrrec dels pressupostos generals de l'Estat.  
Article 50. Reduccions i exclusions per motiu de declaracions excessives  
1. Quan per a un grup de cultius la superfície declarada a l'efecte de qualssevol règims d'ajuda per superfície, excepte els relatius a les creïlles per a fècula i les llavors, sobrepasse la superfície determinada de conformitat amb els apartats 3 a 5 de l'article 50 del Reglament (CE) núm. 796/2004, l'ajuda es calcularà sobre la base de la superfície determinada, reduïda en el doble de la diferència comprovada, si esta és superior al 3%, o dos hectàrees però inferior o igual al 20% de la superfície determinada.  
Si la diferència és superior al 20% de la superfície determinada, no es concedirà cap ajuda per superfície en relació amb el grup de cultius en qüestió.  
2. Si respecte de la superfície global determinada inclosa en la sol·licitud única, excepte en el cas de les creïlles per a fècula i les llavors, la superfície declarada sobrepassa la superfície determinada de conformitat amb els apartats 3 a 5 de l'article 50 del Reglament (CE) núm. 796/2004 en més d'un 30%, es denegarà l'ajuda a què haja tingut dret el productor d'acord amb els apartats 3 a 5 de l'article 50 del reglament mencionat, a càrrec d'eixos règims durant l'any natural en qüestió.  
Si la diferència és superior al 50%, el productor quedarà exclòs novament de la percepció de l'ajuda fins a un import equivalent a la diferència entre la superfície declarada i la determinada d'acord amb els apartats 3 a 5 de l'article 50 del Reglament (CE) núm. 796/2004. Este import es deduirà dels pagaments de les ajudes a càrrec de qualsevol dels règims d'ajuda previstos en els títols III i IV del Reglament (CE) núm. 1782/2003 a què tinga dret l'agricultor per les sol·licituds que presente durant els tres anys naturals següents a aquell en què es descobrisca la declaració excessiva. Si l'import no pot deduir-se íntegrament d'eixos pagaments de l'ajuda, s'anul·larà el saldo pendent.  
Si un agricultor declara més superfície que drets d'ajuda i la superfície declarada complix tots els altres requisits d'admissibilitat, no caldrà aplicar reduccions o exclusions d'acord amb els apartats 1 i 2.  
Si un agricultor declara més superfície que drets d'ajuda i la superfície declarada no complix tots els altres requisits d'admissibilitat, la diferència a què es referixen els apartats 1 i 2 serà la diferència entre la superfície que complix tots els altres requisits d'admissibilitat i la quantitat de drets d'ajuda declarats.  
3. En el cas de l'ajuda a la producció de llavors, si es comprova que la superfície cultivada és superior en més d'un 10% a la superfície declarada, l'ajuda es reduirà en el doble de la diferència comprovada. Quan es comprove que les llavors que siguen objecte d'una sol·licitud d'ajuda no s'han comercialitzat per a la sembra per l'agricultor, l'ajuda després d'aplicar les reduccions aplicables segons el paràgraf anterior es reduiria en un 50% si la quantitat no comercialitzada és superior al 2% i igual o inferior al 5% de la quantitat coberta per la sol·licitud de l'ajuda, i no es rebrà ajuda si este percentatge és superior al 5%. Si es comprova que la llavor objecte de la sol·licitud d'ajuda no s'ha certificat oficialment o collit a Espanya durant l'any civil en qüestió, no es concedirà cap ajuda per a eixa campanya de comercialització, ni per a la següent.  
4. En el cas de les produccions ramaderes, s'aplicaran les penalitzacions establides en el títol IV del Reglament (CE) núm. 796/2004, de 21 d'abril de 2004, en les condicions que s'hi determinen.  
Article 51. Incompliment intencional  
Quan les diferències entre la superfície declarada i la superfície determinada de conformitat amb l'apartat 3, la lletra b de l'apartat 4 i l'apartat 5 de l'article 50 del Reglament (CE) núm. 796/2004, es deriven d'irregularitats comeses intencionadament, no es concedirà l'ajuda a què haja tingut dret el productor d'acord amb l'apartat 3, la lletra b de l'apartat 4 i l'apartat 5 de l'article 50, a càrrec del règim d'ajuda de què es tracte durant l'any natural en qüestió.  
A més, si la diferència és superior al 20% de la superfície determinada, el productor quedarà exclòs novament de la percepció de l'ajuda fins a un import equivalent al de la diferència entre la superfície declarada i la determinada d'acord amb l'apartat 3, la lletra b de l'apartat 4 i l'apartat 5 de l'article 50. Este import es deduirà dels pagaments de les ajudes a càrrec de qualsevol dels règims d'ajuda previstos en els títols III i IV del Reglament (CE) núm. 1782/2003 a què tinga dret l'agricultor per les sol·licituds que presente durant els tres anys naturals següents a aquell en què es descobrisca la declaració excessiva. Si l'import no pot deduir-se íntegrament d'eixos pagaments de l'ajuda, s'anul·larà el saldo pendent.  
Si s'observa incompliment intencionat en els requeriments de la condicionalitat, les reduccions aplicables es troben recollides en l'article 67 del Reglament (CE) núm. 796/2004.  
Article 52. Resolució, pagament i finançament de les ajudes directes  
1. La competència per a convocar, resoldre i pagar de les ajudes regulades en esta resolució correspon al director de l'Agència Valenciana de Foment i garantia Agrària, d'acord amb l'atribució competencial de l'article 13.1h del Decret 123/2006, de 8 de setembre, pel qual s'aproven els estatuts de l'Agència, i l'article 4.1b del Decret 124/2006, de 8 de setembre, pel qual es designa l'Agència Valenciana de Foment i Garantia Agrària com a organisme pagador a la Comunitat Valenciana de les despeses corresponents als fons comunitaris FEAGA i FEADER, tot això sense perjudici de les possibles delegacions existents.   
2. Amb caràcter previ a la resolució de concessió de l'ajuda, en compliment del que es preveu en l'article 13 de la Llei 38/2003, General de Subvencions, i l'article 47.7 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, s'haurà d'acreditar trobar-se al corrent amb la hisenda estatal i autonòmica i amb la Seguretat Social. La presentació de la sol·licitud comportarà l'autorització per a demanar el compliment mencionat a través de mitjans telemàtics, en el marc de les disposicions de l'Orde de 29 de maig de 2008, de la Conselleria d'Economia, Hisenda i Ocupació.  
Quan es tracte d'agrupacions de persones físiques o jurídiques, públiques o privades sense personalitat, o de comunitats de béns, hauran de complir el que es preveu en el paràgraf anterior tots els membres integrants.   
3. L'autorització del pagament s'ajustarà a les disposicions de l'article 4.1ª del Decret 124/2006, de 8 de setembre, pel qual es designa l'Agència Valenciana de Foment i Garantia Agrària com a organisme pagador a la Comunitat Valenciana de les despeses corresponents als fons comunitaris FEAGA i FEADER, sense perjudici de les possibles delegacions existents sobre estes funcions.   
4. El pagament de les ajudes recollides en esta orde anirà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'aplicació a la Comunitat Valenciana de la política agrícola comunitària, amb els límits pressupostaris que s'indiquen en l'annex d'esta orde, sense perjudici de la possible aplicació de les reduccions corresponents.   
5. Les dates d'abonament dels imports corresponents a les ajudes previstes en l'article d'esta resolució es realitzaran amb caràcter general i en aplicació de l'article 117 del RD 1612/2008 entre l'1 de desembre de l'any de la sol·licitud i el 30 de juny de l'any següent, llevat de l'ajuda per a la creïlla per a fècula i el pagament addicional que rebran els agricultors corresponents a l'aplicació de la modulació i previst en l'apartat 2 de l'article 6.2 del Reial Decret 1612/2008. El pagament addicional es pagarà a tot tardar el 30 de setembre de l'any següent del de la sol·licitud.  
6. El termini màxim per a resoldre el procediment de concessió de les ajudes regulades en esta orde i l'efecte del silenci administratiu són els establits en l'annex de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana en virtut d'allò que s'ha disposat en el seu article 54.  
7. D'acord amb l'article 109d de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, l'acte pel qual es resol el procediment de les ajudes previstes en esta orde posarà fi a la via administrativa, i contra la resolució procedirà el recurs de reposició davant del director de l'Agència Valenciana de Foment i Garantia Agrària, en el termini d'un mes comptador des de l'endemà d'aquell en què tinga lloc la seua notificació, de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o un recurs contenciós administratiu en el termini de dos mesos, comptadors des de l'endemà de la seua notificació, de conformitat amb les disposicions de l'article 46 de la Llei 28/1998, de 13 de juliol, Reguladora de la Jurisdicció Contenciosa Administrativa.   
CAPÍTOL VII  
Ajudes agroambientals i indemnització compensatòria   
Article 53. Règim jurídic  
Pel que fa a les ajudes agroambientals i d'indemnització compensatòria previstes en l'article 36 del Reglament (CE) 1698/2005, i sense perjuí d'allò que es disposa en l'Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013 i en l'Orde de 21 de gener de 2008, per la qual s'establixen les bases reguladores de les ajudes d'indemnització compensatòria per als agricultors de zones amb dificultats naturals de la Comunitat Valenciana, resultaran, a més, aplicables els articles d'esta orde detallats en la seua disposició addicional 2ª.  
Article 54. Notificacions ajudes agroambientals i d'indemnització compensatòria  
Partint d'allò que es disposa en l'article 12 de l'Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013, i allò que s'establix en l'article 13 de l'Orde de 21 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes d'indemnització compensatòria per als agricultors de zones amb dificultats naturals de la Comunitat Valenciana, les notificacions derivades de la tramitació dels procediments regulats en l'esmentada orde, podran ser realitzades a través de la publicació substitutiva en el Diari Oficial de la Comunitat Valenciana. En la respectiva convocatòria s'establiran concretament quines notificacions s'efectuaran a través de la publicació substitutiva.  
CAPÍTOL VIII  
Control de condicionalitat  
Article 55. Col·laboració en el control del compliment de la condicionalitat  
1. Amb la finalitat de complir amb els objectius de la condicionalitat, els agricultors que sol·liciten les ajudes regulades en esta orde han de complir en la seua explotació els requisits legals de gestió i les bones condicions agràries i mediambientals establides en el Reial Decret 2352/2004 i en els annexos I i II del Decret 91/2006.  
2. Amb relació a aquelles matèries de control que són competència d'altres òrgans de la Conselleria d'Agricultura, Pesca i Alimentació, diferents del competent per a la tramitació de les subvencions en què s'efectua el control, l'òrgan gestor de les subvencions regulades en esta orde, els podrà sol·licitar el seu informe per a qualificar l'incompliment, partint d'allò que es preveu en l'article 82 de la Llei 30/1992, informe que, una vegada sol·licitat, tindrà caràcter vinculant i haurà de ser emés en el termini màxim d'1 mes.  
3. En aquells que, en l'exercici de la competència pròpia de qualsevol òrgan, es complisca amb allò que es preveu en l'article 6.2 del Decret 91/2006, l'incompliment detectat pel titular de la competència haurà de ser comunicat a la Direcció General de Producció Agrària.  
De la mateixa manera, aquelles situacions, detectades pel centre gestor de la subvenció, que pogueren constituir una infracció sectorial seran remesos a l'òrgan competent a l'efecte de la seua adequada qualificació.   
4. La Direcció General de Producció Agrària en compliment d'allò que es disposa en els articles 18.1 i 4.1 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà sol·licitar la informació que necessite a l'òrgan competent sobre la matèria objecte de control.  
5. En aquells casos que, en execució del Pla Anual de Controls de Condicionalitat, siga convenient demanar dades de tercers que realitzen actuacions en nom del sol·licitant resultaran aplicables les previsions de l'article 10.4.a del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.   
Article 56. Controls administratius de condicionalitat  
1. Per a aquells casos en què s'efectuen els controls de la condicionalitat de caràcter administratiu previstos en els articles 25.2 del Reglament 1782/2003 i 43 del Reglament 796/2004, per mitjà de l'aportació de declaracions jurades de compliment juntament amb la sol·licitud o en aplicació del Pla de Controls de Condicionalitat i es detecte la falta de veracitat en algun punt de les esmentades declaracions, sense perjuí de qualsevol altra conseqüència que corresponga aplicar en estos casos, es podrà valorar esta circumstància com un indici d'actuació intencional, i podran resultar aplicables els articles 9.6 del Decret 91/2006 i 59 d'esta orde.   
2. De conformitat amb allò que s'establix en l'article 10 d'esta orde s'acreditaran, per mitjà de declaració jurada, els aspectes sobre el compliment de les obligacions legals i bones condicions agràries i mediambientals, en concret els elements dels annexos I i II del Decret 91/2006, de 23 de juny, del Consell, sobre aplicació de la condicionalitat previstos en el punt 5t, apartat VI, de l'annex I d'esta orde.  
3. Es sol·licitarà juntament amb la sol·licitud de l'article 2 d'esta orde, els documents de control administratiu de condicionalitat previstos en el punt 5t, apartat VI, de l'annex I d'esta orde.  
4. En el cas que no siguen presentats juntament amb la sol·licitud algun dels documents dels dos apartats anteriors els serà aplicable allò que es disposa en l'article 11 d'esta orde.  
5. Quan es remeta a l'interessat una petició d'informació en ocasió de l'execució del Pla Anual de Controls de Condicionalitat, l'interessat podrà remetre juntament amb la informació sol·licitada les al·legacions o els documents que considere procedents sobre la matèria objecte de control. En aquells casos que no siga presentada la documentació sol·licitada com a conseqüència de la realització de controls administratius derivats de l'aplicació del Pla Anual de Controls de Condicionalitat, es considerarà com un incompliment de la condicionalitat en eixe punt.   
Article 57. Controls de compliment de la condicionalitat sobre el terreny  
1. Serà aplicable al control de condicionalitat sobre el terreny allò que es preveu en els articles 48.2, 4 i 7 d'esta orde, amb l'establiment del termini de 10 dies per a formulació d'al·legacions previst en el Decret 91/2006, de 23 de juny, si s'han observat incompliments. Si en l'informe de control ja es fan constar les irregularitats, la comunicació d'incompliment s'entendrà efectuada amb la firma de l'informe de control.  
2. Serà admissible, partint de l'article 25.2 del Reglament 1782/2003, la utilització de sistemes de teledetecció per a efectuar el control sobre el terreny. Quan a través d'este mitjà es detecte alguna irregularitat: se li notificarà el contingut de l'informe resultant de manera prèvia a la notificació prevista en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. En ocasió del control sobre el terreny de l'article 48 d'esta orde, es podrà efectuar el control sobre el terreny de compliment de condicionalitat regulat en este article, i hauran d'expedir-se, en eixe cas, sengles informes de control, cada un amb el seu corresponent contingut mínim establit per la normativa comunitària.  
Article 58. Reducció de l'ajuda per falta de compliment de la condicionalitat  
En el cas que es comprove incompliment dels requisits legals de gestió i de les bones condicions agràries i mediambientals definits en l'article 4 del Reial Decret 2352/2004, sobre l'aplicació de la condicionalitat, s'aplicarà una reducció, que en principi serà del 3% de l'import global dels pagaments directes relatius als règims de pagament únic, i a les ajudes relatives al blat dur, proteaginoses, arròs, fruites de corfa, cultius energètics, creïlles per a fècula, llet, llavors, cultius herbacis, carn d'oví i caprí, carn de boví, lleguminoses de gra, farratge sec, oli d'oliva, tomaques i cítrics per a transformació.  
No obstant això, l'esmentat percentatge podrà ser reduït a l'1% o augmentat al 5%, en funció de l'avaluació que realitze l'organisme pagador a la vista de l'informe de control existent.  
Quan s'haja observat més d'un cas d'incompliment pel que fa a diversos àmbits d'aplicació de la condicionalitat, es fixarà la reducció a cada un dels casos d'incompliment i a continuació es procedirà a sumar els percentatges de reducció. El percentatge de reducció màxim no haurà d'excedir el 5%.  
Si l'incompliment és repetit, el percentatge determinat segons el primer paràgraf es multiplicarà per tres. En cas de més repeticions, el factor de multiplicació de tres s'aplicarà cada vegada al resultat fixat amb relació a l'incompliment repetit anterior, però la reducció màxima no ha de superar el 15% de l'import global.  
Quan ja s'ha arribat al límit esmentat del 15%, l'agricultor serà advertit del fet que si es comprovara el mateix incompliment, es consideraria que ha actuat intencionadament. Si després de l'esmentada advertència es torna a descobrir l'existència de reincidència, s'aplicarà a l'import global un percentatge de reducció equivalent al resultat de multiplicar per tres el resultat de la multiplicació anterior, abans que s'haja aplicat el límit del 15% de l'import global.  
Article 59. Reduccions de l'incompliment intencional de la condicionalitat  
S'aplicarà en estos casos allò que es preveu en l'article 67 del Reglament (CE) 796/2004 i article 9.6 del Decret 91/2006.  
CAPÍTOL IX  
Del reintegrament  
Article 60. Devolució dels pagaments indegudament percebuts  
Per als casos de recuperació dels pagaments indeguts com a conseqüència de concessió de les ajudes previstes en esta orde, serà aplicable al procediment de reintegrament allò que s'ha previst en l'article 73 del Reglament (CE) número 796/2004, a més d'allò que s'ha establit amb caràcter de norma bàsica respecte al reintegrament per la Llei 38/2003, de 17 de novembre, General de Subvencions; el Reial Decret 1612/2008, de 3 d'octubre; el Decret 75/2001, de 2 d'abril, i la regulació sobre reintegrament continguda en el Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i els articles d'este capítol.  
Article 61. Interés demora  
En el cas de pagaments indeguts, els productors hauran de reemborsar el seu import, més els interessos corresponents al temps transcorregut entre la notificació de l'obligació de reemborsament i el reemborsament o la deducció. Tal com es prescriu en l'article 118.1 del Reial Decret 1612/2008, de 3 d'octubre, el tipus d'interés que caldrà aplicar serà el de demora establit en la corresponent Llei de Pressupostos Generals de l'Estat.   
Article 62. Procediment i competència declaració d'obligació de reintegrament  
A l'efecte de les ajudes tramitades en execució d'esta orde, el procediment per a declarar l'existència d'obligació de reintegrament de subvencions es regirà per les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Correspon adoptar la resolució que declare l'obligació del reintegrament a l'organisme pagador d'acord amb allò que es disposa en l'article 4.2.b del Decret 124/2006.   
Article 63. Prescripció de l'exercici del dret de reintegrament  
1. Pel que fa als terminis de prescripció de l'exercici del dret a declarar l'existència de l'obligació de reintegrament s'aplicarà allò que es preveu en l'article 73, apartat 5 del Reglament (CE) 796/2004, i s'entendrà com a moment de primera notificació, el de la notificació de l'acord d'inici previst en l'article 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu  
Article 64. Termini màxim de resoldre el procediment de reintegrament  
5. El termini màxim per a resoldre el procediment de reintegrament i els efectes del silenci administratiu són els previstos en l'annex de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en virtut d'allò que s'ha disposat en el seu article 54.  
Article 65. Obligats al reintegrament  
1. A més d'allò que es preveu en l'article 40.1 de la Llei 38/2003, General de Subvencions, a l'efecte d'esta orde resultaran obligats al reintegrament tots aquells a què se'ls haja atorgat la condició de beneficiari, en aquells casos en què tal condició la posseïsca més d'una persona, física o jurídica, la responsabilitat serà solidària.  
2. Quan es tracte d'agrupacions de persones físiques o jurídiques, públiques o privades sense personalitat, o de comunitats de béns, respondran del reintegrament els integrants amb caràcter solidari.  
3. A l'efecte d'esta orde, en el cas d'entitats i societats, tant de caràcter mercantil com civil, que es troben dissoltes i liquidades, les seues obligacions de reintegrament pendent es transmetran als socis o partícips en el capital o quota de participació, de les esmentades entitats, que respondran d'elles solidàriament i fins al límit del valor de la quota de liquidació que se'ls haguera adjudicat.  
Article 66. Reintegrament per incompliment de la condicionalitat   
1. En l'àmbit de les ajudes concedides en aplicació d'esta orde, i quan l'incompliment es produïsca després del pagament de l'ajuda, a més d'allò que es preveu en els articles 8.6, 11 i 12 del Decret 91/2006, de 23 de juny, del Consell, sobre aplicació de la condicionalitat pel que fa a les ajudes directes en el marc de la política agrària comuna en l'àmbit de la Comunitat Valenciana, resultaran també aplicables, quan l'incompliment s'haja verificat en expedients d'ajudes tramitats segons allò que es preveu en esta orde, els articles 62, 63, 64 i 65 d'este capítol. En este cas, l'interés de demora aplicable serà el que es preveu en article 11 del Decret 91/2006.  
CAPÍTOL X  
Entitats col·laboradores  
Article 67. Entitats beneficiàries  
Podran ser acreditades com a entitats col·laboradores a l'efecte de col·laborar en la gestió de la subvenció prevista en esta orde, sense que es produïsca la prèvia entrega i distribució dels fons rebuts en el sentit previst en l'article 12.1 de la Llei 38/2003, de 17 de novembre, General de Subvencions, les entitats següents:  
a) Les organitzacions professionals agràries amb presència en l'àmbit territorial de la Comunitat Valenciana, com entitats representatives dels interessos generals dels agricultors, que tinguen com a mínim àmbit territorial provincial, no es consideraran com a tals, en conseqüència, els sindicats de treballadors per compte alié encara limitats al sector agrari.  
b) Unions sectorials o federacions de cooperatives agràries que en el seu objecte social, o en el de diversos dels seus socis, figure la possibilitat que es gestionen servicis d'interés col·lectiu o de titularitat pública o que conste en els estatuts d'alguns dels seus socis referència expressa als continguts de l'article 114.4 de la Llei 8/2003, de 24 de març, de Cooperatives de la Comunitat Valenciana, o de la disposició addicional primera de la Llei 27/1999, de 16 de juliol, de Cooperatives.  
c) Consells reguladors o òrgans de gestió de les figures de qualitat agroalimentària de la Comunitat Valenciana, regulades en el Decret 222/2007, de 9 de novembre.  
Article 68. Prohibició d'obtindre la condició d'entitat col·laboradora  
1. No podran obtindre la condició entitat col·laboradora, a l'efecte d'esta orde, les persones o entitats en aquells que concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. En el supòsit que concórrega en les entitats acreditades, de manera posterior a la seua acreditació, qualsevol de les circumstàncies anteriors, es suspendrà l'acreditació amb l'abast previst en l'article 12, apartats 4, 5 i 6.  
2. En compliment d'allò que es preveu en l'article 47.7 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, s'haurà d'acreditar estar al corrent amb la Hisenda Estatal i Autonòmica i amb la Seguretat Social. La presentació de la sol·licitud d'acreditació comportarà l'autorització per a demanar el compliment esmentat a través de mitjans telemàtics, en el marc d'allò que es disposa en l'Orde de 29 de maig de 2008, de la Conselleria d'Economia, Hisenda i Ocupació.  
3. Segons allò que es disposa en l'article 13.7 de la Llei 38/2003, i respecte als extrems no inclosos en l'apartat anterior, les entitats regulades en este capítol hauran d'acompanyar la seua sol·licitud d'acreditació de l'article següent d'una declaració responsable com a justificació de no estar sotmesos a prohibicions per a obtindre la condició d'entitat col·laboradora.  
Article 69. Sol·licitud d'acreditació com a entitat col·laboradora  
1. Les entitats previstes en l'article 67 podran sol·licitar l'acreditació com a entitat col·laboradora en qualsevol moment, a través del règim previst en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La sol·licitud d'acreditació anirà acompanyada, a més del document previst en l'apartat 2 de l'article anterior, de tots els documents previstos en el punt 4t de les bases reguladores contingudes en l'annex I d'esta orde.  
3. A l'efecte previst en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment  
Article 70. Protecció de dades  
1. Les entitats acreditades com a encarregats del tractament hauran de garantir, en tot moment, el compliment d'allò que es preveu en l'article 12.2 i 9 de la Llei Orgànica 15/1999, de Protecció de Dades.   
2. A este efecte, es considerarà aplicable el nivell de seguretat bàsic de l'article 80 del Reial Decret 1720/2007, al fitxer contingut en el punt 6t, de l'annex de l'Orde de 3 de juliol de 2007, per la qual es creen diversos fitxers de tractament automatitzat de dades de caràcter personal de la Conselleria d'Agricultura, Pesca i Alimentació.  
S'haurà d'adjuntar a la sol·licitud de l'article anterior el document amb el contingut establit en el punt 4t de les bases reguladores de l'annex I d'esta orde.  
Article 71. Efectes d'acreditació  
1. L'adquisició, amb plenitud d'efectes, de la condició d'entitat col·laboradora, només es produirà després de la subscripció del conveni de col·laboració.  
2. El conveni subscrit tindrà una duració màxima de 4 anys, prorrogables automàticament per períodes de 2 anys, en el cas que cap de les parts es manifeste en sentit contrari, amb 3 mesos d'antelació mínima respecte a la finalització de la vigència del conveni.  
3. En el conveni s'inclourà necessàriament en el seu conjunt de clàusules les qüestions previstes en l'article 16.3, a, b, c i m, de la Llei 38/2003, de 17 de novembre, General de Subvencions, així com el contingut previst en els articles 2.2 i 7.3 i 4 del Decret 20/1993, de Registre de Convenis, i allò que es preveu en l'article 12.2 de la Llei Orgànica 15/1999, de Protecció de Dades.  
Article 72. Entitats acreditades en el marc del sistema d'assessorament a les explotacions  
A l'efecte de les entitats col·laboradores previstes en este capítol i respecte a aquelles entitats que en el marc del capítol 3r, del títol II del Reglament (CE) 1782/2003 i Reial Decret 520/2006 i la normativa autonòmica aplicable al reconeixement d'entitats a l'efecte del sistema d'assessorament a les explotacions:  
Quan les entitats esmentades en el paràgraf anterior es troben previstes en l'article 67 d'esta orde i sol·liciten acreditar-se, a més, com a entitat de col·laboració a l'efecte previst en este capítol, no serà necessari que justifiquen en la seua sol·licitud aquelles situacions coincidents ja acreditades per al reconeixement previst en el marc del sistema d'assessorament a les explotacions.  
CAPÍTOL XI  
Accés telemàtic   
Article 73. Remissió dels escrits, les sol·licituds i les comunicacions efectuats per mitjans telemàtics   
Es podrà utilitzar la unitat registral telemàtica de la Conselleria d'Agricultura, Pesca i Alimentació per a la presentació, pels ciutadans, de sol·licituds, escrits i comunicacions que es realitzen per via telemàtica, quant als procediments administratius i tràmits de sol·licitud d'ajuda, segons allò que es preveu en la disposició addicional d'esta orde, i a partir del moment que estiga disponible el servici en la seu electrònica de la Generalitat Valenciana.  
En compliment de l'article 13 de la Llei 11/2007, els sol·licitants han de disposar de certificat d'usuari per a firmar digitalment, complint els requisits de la Llei Estatal 59/2003, de Firma Electrònica i els requisits del Decret 87/2002.  
Es tindran en compte per a les sol·licituds efectuades per este mitjà, allò que es preveu en l'article 26 de la Llei 11/2007 i les especificacions contingudes en els articles 9, 10 i 11 del Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i Regulació de les Notificacions Telemàtiques de la Generalitat.  
En els impresos de sol·licitud s'especificarà la possibilitat d'optar per la notificació telemàtica que es realitzarà amb les condicions de l'article 12 del Decret 18/2004 i de la manera i amb els efectes previstos en l'article 28 de la Llei 11/2007 i articles 13 i 14 del Decret 18/2004.  
Article 74. Entitats representants a l'efecte de presentació telemàtica  
1. Es podrà obtindre l'habilitació per a la realització de les funcions previstes en l'article 23 de la Llei 11/2007, de 22 de juny, d'Accés Electrònic dels Ciutadans als Servicis Públics, sobre transaccions en representació de tercers amb relació a les tramitacions derivades del procediment regulat en esta orde segons allò que es preveu en el paràgraf següent.   
2. Per a les entitats que pretenguen actuar respecte a les persones previstes en l'article 11.1 del Decret 98/2005, de la Generalitat. Hauran d'efectuar la sol·licitud a través del document individualitzat previst en l'article 11.2 de l'esmentat decret. El document de sol·licitud adhesió tindrà el contingut mínim següent:  
a) En compliment de l'article 13 de la Llei 11/2007, les entitats han de disposar de certificat d'usuari per a firmar digitalment, complint els requisits de la Llei Estatal 59/2003, de Firma Electrònica, en concret l'article 7, sobre emissió de certificats a persones jurídiques, i han de complir en l'àmbit de la Comunitat Valenciana allò que es disposa en els articles 7, 11 i 13 del Decret 87/2002 .  
b) La representació en el marc d'allò que es preveu en l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí de qualsevol altre mitjà admés en dret, haurà de ser acreditada per mitjà del document on conste l'autorització que podrà ser requerit en qualsevol moment per l'autoritat competent. L'esmentat document ha de ser firmat pel representant de l'entitat i pel representat, i serà degudament custodiat per l'entitat representant i s'entregarà còpia firmada al representat.  
DISPOSICIONS ADDICIONALS  
Primera  
Tal com preveu la disposició addicional 2ª del Decret 18/2004, s'afig, per esta orde, a l'annex de l'esmentat decret, el procediment de sol·licitud d'ajudes del règim de pagament únic i altres ajudes directes, així com el procediment de sol·licitud d'ajudes previstes en les Ordes de 21 de gener de 2008, de la Conselleria d'Agricultura, Pesca i Alimentació, sobre aplicació de les bases reguladores d'ajudes agroambientals i d'indemnització compensatòria.  
Segona  
Articles que partint de l'article 53 de l'orde desenrotllen el règim vigent d'ajudes agroambientals i d'indemnització compensatòria:   
Del capítol I, els articles 2.5, 3, 6.2, 6.3, 7, 11, 12, 15, 16 i 17.1.  
Del capítol VI, l'article 48.  
Del capítol VIII, els articles 55, 56, 57, 58 i 59.   
Del capítol IX, els articles 62, 63, 64, 65 i 66.  
El capítol X, íntegrament.   
El capítol XI, íntegrament.  
DISPOSICIONS TRANSITÒRIES  
Primera  
Amb relació al règim de sol·licituds de modificació de dades del SIGPAC de l'article 15 d'esta orde i per a les sol·licituds de modificació que desplegaran la seua eficàcia en la convocatòria de 2009, es podrà presentar la sol·licitud de modificació del SIGPAC fins al final del període de presentació de la sol·licitud d'ajuda corresponent.  
Segona  
Amb relació a l'article 39 d'esta orde per a la sol·licitud de 2009 i les parcel·les ubicades a la Comunitat Valenciana només seran auxiliables els oliverars compresos en la categoria C. Queden incloses en esta categoria totes les parcel·les d'oliverar de la Comunitat Valenciana en concepte de baixa pluviometria. L'import indicatiu de l'ajuda per a l'esmentada categoria d'oliverar, per hectàrea -SIG oleícola, queda establit en 80 euros.  
Tercera  
Excepcions per a la campanya 2009/2010 pel que fa a la utilització dels drets de retirada de terres per als agricultors que presenten la sol·licitud única en l'any 2009.  
Per a la campanya 2009/2010 -sembres de tardor 2008 i primavera 2009-, i no obstant a allò que s'ha disposat en el Reial Decret 1612/2008, de 3 d'octubre, article 19, article 21.7, i en l'annex XIV, epígraf III, segon paràgraf del punt 4, els agricultors no estaran obligats a retirar de la producció les hectàrees utilitzades per a justificar drets de retirada. Els cultius que es podran realitzar són els establits en l'article 15 del Reial Decret 1612/2008.  
En cas d'acollir-se a esta excepció quan realitzaren la sol·licitud única, el productor haurà d'indicar el nombre total de drets de retirada que justifica amb superfícies sembrades.  
Quarta  
Les previsions contingudes a l'article 56.1 d'esta ordre i la documentació prevista al apartat 5.IV.1 del anex I, serán d'aplicació a les convocatòries que es realitzen a partir de 2010.  
DISPOSICIONS DEROGATÒRIES  
Única  
Queda derogada l'Orde de 23 de gener de 2006, per la qual s'establixen les bases reguladores del procediment per a l'aplicació del règim de pagament únic i altres règims d'ajuda directa a l'agricultura i la ramaderia, en l'àmbit de la Comunitat Valenciana.  
DISPOSICIÓ FINAL  
Única  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 23 de gener de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA   
ANNEX I  
BASES REGULADORES DE LA CONCESSIÓ DE LES SUBVENCIONS REGULADES EN ESTA ORDE  
En compliment d'allò que es disposa en l'article 17.3 de la Llei 38/2003, General de Subvencions, i d'allò que es disposa en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, s'inserix com a annex a l'orde de la consellera d'Agricultura, Pesca i Alimentació, sobre aplicació dels pagaments directes a l'agricultura i la ramaderia en l'àmbit de la Comunitat Valenciana, les bases reguladores següents.  
1. LA LÍNIA O LÍNIES DE SUBVENCIÓ QUE LES FINANCEN  
El pagament de les ajudes recollides en esta resolució serà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA i estatals per a fruites de corfa), que corresponen a l'aplicació a la Comunitat Valenciana de la política agrícola comunitària, amb els límits pressupostaris que s'indiquen en l'annex d'esta resolució, sense perjuí de la possible aplicació de les corresponents reduccions previstes en l'apartat següent d'este annex .   
2. L'IMPORT GLOBAL MÀXIM DESTINAT A ESTES  
Resulta aplicable a este punt allò que es preveu en l'article 41 del Reglament (CE) de 29 de setembre de 2003, del Consell.  
Es tindrà en compte en este punt allò que es disposa en l'article 3 del Reial Decret 1612/2008, de 3 d'octubre, sobre superació de superfícies o del nombre d'animals, i seran aplicables els coeficients de reducció o ajustos previstos en l'esmentat article.  
S'aplicarà, així mateix, l'article 4 de l'esmentat reial decret respecte a la superació dels límits pressupostaris, i l'article 6 del mateix reial decret respecte a la modulació del 5% i els límits dels imports addicionals de l'annex II del Reglament (CE) de 29 de setembre de 2003, del Consell.  
Límit de l'article 62 del Reial Decret 1612/2008, amb referència a cítrics per a transformació: els pagaments d'esta ajuda en este sector i en cada campanya a nivell estatal no podran sobrepassar els límits pressupostaris següents: taronges, mandarines, clementines i satsumes: 80,333 Meuros; llimes: 13,333 Meuros, i aranges i pomelos: 0,067 Meuros.  
Límit de l'article 70 del Reial Decret 1612/2008 per a l'ajuda de tomaques per a transformació: els pagaments d'esta ajuda i en este sector i en cada campanya a nivell estatal no podran sobrepassar el límit pressupostari de 90.074.999 euros.   
Límit oví i caprí: els límits nacionals es determinaran atenent a allò que s'establix en l'article 67 del Reglament (CE) número 1782/2003, de 29 de setembre, del Consell, i en el capítol XI del títol IV.  
Límit en pagaments acoblats als productors de bestiar boví, vaca alletant, allò que s'establix en l'article 84 del Reial Decret 1612/2008. Per a primes per sacrifici, allò que es preveu en l'article 87 del Reial Decret 1612/2008.  
Límits dels pagaments addicionals en aplicació de l'article 69 del Reglament (CE) número 1782/2003, de 29 de setembre, del Consell, dels articles 93.1, 98.6, 100, 103 i 105 del Reial Decret 1612/2008.  
3. DEFINICIÓ DE l'OBJECTE DE LA SUBVENCIÓ  
Els pagaments directes a l'agricultura i a la ramaderia, derivats de la normativa bàsica recollida en el Reglament (CE) número 1782/2003, de 29 de setembre, del Consell, pel qual s'establixen disposicions comunes aplicables als règims d'ajuda directa en el marc de la política agrícola comuna, i s'instauren determinats règims d'ajuda als agricultors.  
Les ajudes previstes són:  
a) Pagament desacoblat corresponent al règim de pagament únic.  
b) Pagaments acoblats als productors de cultius herbacis (cereals, oleaginoses, proteaginoses, lli no tèxtil, lli i cànem destinats a la producció de fibres i superfícies retirades de la producció, i boví, oví i caprí.  
c) Pagaments específics als productors de: blat dur, proteaginoses, arròs, fruites de corfa, cultius energètics, creïlles per a fècula, llavors, cotó, oliverar, tabac i cítrics i tomaques per a la transformació.  
d) Pagaments addicionals als agricultors per aplicació de l'article 69 del Reglament (CE) 1782/2003, de 29 de setembre de 2003, del Consell, al Programa Nacional de Desenvolupament de la Política Agrícola Comuna (d'ara endavant PAC) en els sectors del cotó, tabac, remolatxa i canya de sucre i bestiar boví de carn i de llet.  
4. REQUISITS QUE HAN DE REUNIR LES ENTITATS COL.LABORADORES I ELS BENEFICIARIS PER A L'OBTENCIÓ DE LA SUBVENCIÓ   
1. Els agricultors titulars d'una explotació agrària que desitgen obtindre en l'any alguna o algunes de les ajudes esmentades en punt anterior, hauran de presentar una sol·licitud única on es detalle la totalitat de les parcel·les agrícoles i els caps de bestiar (UBM) de l'explotació.  
2. Quan el beneficiari siga una persona jurídica, els membres associats del beneficiari que es comprometen a efectuar la totalitat o part de les activitats que fonamenten la concessió de la subvenció en nom i per compte del primer tindran igualment la consideració de beneficiaris.  
3. Podran accedir a la condició de beneficiari les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot, no tenint personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
Quan es tracte d'agrupacions de persones físiques o jurídiques, públiques o privades sense personalitat, hauran de fer-se constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció que cal aplicar per cada un d'ells, que tindran igualment la consideració de beneficiaris. En tot cas, s'haurà de nomenar un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació.  
En virtut d'allò que es disposa en l'article 12.1 de la Llei 38/2003, de 17 de novembre, General de Subvencions, i del capítol IX de l'orde, per la qual s'aprova este annex, es podran acreditar a entitats col·laboradores perquè col·laboren en la gestió de la subvenció sense que es produïsca la prèvia entrega i distribució dels fons rebuts.  
No podran adquirir la condició de beneficiari o entitat col·laboradora, en virtut de l'article 65 de l'orde, per la qual s'aprova este annex, les persones o entitats en els quals concórrega alguna de les circumstàncies previstes en l'article 13.2 de la Llei 38/2003, General de Subvencions.  
- Documentació que ha d'acompanyar la sol·licitud d'acreditació com a entitat col·laboradora:  
1. Estatuts socials i les seues modificacions.  
2. Document on conste l'adopció de l'acord pel qual s'aprova la sol·licitud de reconeixement com a entitat col·laboradora.  
3. Identificació del representant de l'entitat.  
4. Declaració responsable de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.  
5. Certificats de l'article 68.2 de l'orde, llevat que s'haja autoritzat en la sol·licitud que es demanen les esmentades dades telemàticament.  
6. Document de declaració de compliment i identificació dels extrems següents del Decret 96/1998 i Reial Decret 1720/2007:  
- Relació de persones autoritzades per a l'accés a les dades i informacions en estos contingudes, amb breu descripció de les funcions i obligacions de cada un dels usuaris o perfils d'usuaris amb accés a les dades de caràcter personal i als sistemes d'informació clarament definits.   
- Declaració del fet que adoptarà les mesures necessàries perquè el personal conega, d'una forma comprensible, les normes de seguretat que afecten el desenvolupament de les seues funcions, així com les conseqüències en què poguera incórrer en cas d'incompliment.   
- Mesures de prevenció d'alteracions o pèrdues de les dades i informacions.  
- Descripció de les mesures de seguretat tendents a evitar la intercepció i alteració de les comunicacions, així com els accessos no autoritzats.  
- Compromís d'establir els mitjans necessaris que permeten l'existència de compatibilitat dels mitjans utilitzats per l'emissor.   
- Declaració del fet que adoptarà les mesures necessàries perquè el personal conega, d'una forma comprensible, les normes de seguretat que afecten el desenvolupament de les seues funcions, així com les conseqüències en què poguera incórrer en cas d'incompliment.   
- Declaració del fet que sempre que es rebutge qualsevol document o suport que continga dades de caràcter personal s'haurà de procedir a la seua destrucció o esborrament, per mitjà de l'adopció de mesures dirigides a evitar l'accés a la informació continguda en este o la seua recuperació posterior.   
7. Hauran d'acreditar tindre coberta la responsabilitat civil que es puga derivar de la seua actuació per mitjà d'una pòlissa d'assegurances adequada.  
5. FORMA I TERMINI EN QUÈ S'HAN DE PRESENTAR LES SOL·LICITUDS D'AJUDA   
Les sol·licituds es presentaran en el termini establit en l'article 5 de l'orde, i s'utilitzarà el model de sol·licitud que es facilitarà en impresos normalitzats per les oficines de la Conselleria d'Agricultura, Pesca i Alimentació (CAPA), o en la seua pàgina web (http://www.gva.es).  
I. Informació general  
1. La identificació de l'agricultor: NIF o CIF, cognoms i nom de l'agricultor i del seu cònjuge, i règim matrimonial, si és el cas, o raó social, domicili (amb carrer o plaça i el número, codi postal, municipi i província), telèfon, i cognoms i nom del representant legal en el cas de les persones jurídiques, amb el seu NIF. Les comunitats de béns hauran de presentar document acreditatiu de la designació d'un dels seus membres com a representant a l'efecte de les ajudes.  
2. En el cas de persones jurídiques, hauran de presentar estatuts socials, on conste en el seu objecte social l'exercici de l'activitat agrària i, si és el cas, d'activitats complementàries a esta dins de l'àmbit rural.   
3. Les dades bancàries, amb ressenya de l'entitat financera, així com de les xifres corresponents al codi de banc i al de sucursal, els dos dígits de control i el número del compte corrent, llibreta, etc., on es vullguen rebre els pagaments.  
4. Declaració del fet que el titular de l'explotació coneix les condicions establides per la Unió Europea i l'Estat Espanyol relatives als règims d'ajuda sol·licitats.  
5. Compromís exprés de col·laborar per a facilitar els controls que efectue qualsevol autoritat competent per a verificar que es complixen les condicions reglamentàries per a la concessió de les ajudes.  
6. Compromís exprés de tornar les bestretes o ajudes cobrades indegudament, a requeriment de l'autoritat competent, incrementats, si és el cas, en l'interés corresponent.   
7. Declaració del fet que no ha presentat en una altra comunitat autònoma en esta campanya, cap altra sol·licitud per estos règims d'ajuda.  
8. Declaració formal que totes les dades detallades són vertaderes.  
9. Segons allò que es disposa en l'article 52.2 de l'orde, en la sol·licitud constarà l'autorització a l'òrgan gestor per a demanar els certificats d'estar al corrent amb les obligacions fiscals i davant de la Seguretat Social.  
10. Declaració responsable de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.   
11. Les advertències que conté la Llei Orgànica 15/1999, de 13 de desembre, de Protecció de Dades de Caràcter Personal, i la resta de normativa vigent.  
12. En el cas de la prima per sacrifici, quan esta es sol·licite per animals sacrificats en un altre estat membre de la Unió Europea o exportats vius a tercers països, les sol·licituds presentades en els 3 últims períodes, han d'incloure referència a la presentació de sol·licitud única, que d'acord amb el punt 3 de l'article 109 del Reial Decret 1612/2008, s'haurà d'haver presentat en el període general de presentació de sol·licituds si el productor té superfícies.  
13. Declaració de totes les parcel·les agrícoles de l'explotació, fins i tot, aquelles per a les quals no es sol·licite cap règim d'ajuda, i s'indicarà, en tot cas i per a cada parcel·la, allò que s'ha recollit en els punts 1 a 3, de l'epígraf III d'este annex.  
II. Declaració expressa d'allò que sol·licita  
1. S'haurà d'indicar expressament la superfície de cada un dels règims d'ajuda pels quals sol·licita el pagament.  
2. Si es sol·licita el pagament únic, s'haurà d'indicar que es sol·licita per tots els drets que posseïsca en la campanya en qüestió o, en cas de no sol·licitar el pagament únic per tots els drets, haurà d'aportar una relació identificativa dels drets sol·licitats, tenint en compte que, en primer lloc, s'hauran de sol·licitar els drets de retirada i, posteriorment, la resta de drets. També es tindrà en compte l'article 11 del Reial Decret 1612/2008, en el qual s'establix que quan un any determinat la utilització dels drets no siga del 100%, a l'efecte d'utilització d'estos en anys posteriors, es consideraran en primer lloc els drets ja utilitzats amb anterioritat.  
Quan els agricultors que hagen sol·licitat el cobrament del pagament únic per drets especials en campanyes anteriors decidisquen declarar un o més d'eixos drets d'ajuda amb el nombre d'hectàrees corresponent, hauran d'indicar-ho expressament en la sol·licitud i estos passaran, des d'eixe moment, a considerar-se drets d'ajuda normals.  
3. La consideració de les superfícies farratgeres declarades per al càlcul de la càrrega ramadera, en el cas de sol·licitar el pagament addicional a les explotacions que mantinguen vaques alletants.  
4. La consideració de les superfícies de farratge destinat a dessecació.  
III. Règims d'ajuda per superfície  
S'hauran de declarar totes les parcel·les agrícoles de l'explotació, i s'indicarà, en tot cas i per a cada una d'estes, allò que s'ha recollit en els punts 1 a 4 següents, i segons el règim d'ajuda sol·licitat, s'indicarà allò que procedisca de la resta de punts:  
1. La identificació es realitzarà per mitjà de les referències alfanumèriques del SIGPAC. No obstant això, en aquells termes municipals on es produïsquen modificacions territorials o altres raons, degudament justificades, les comunitats autònomes podran determinar l'autorització temporal d'altres referències oficials.  
2. La superfície en hectàrees, amb dos decimals.  
3. Els règims per als quals es sol·licita l'ajuda.  
4. La utilització de les parcel·les en els casos següents: pastures permanents, altres superfícies farratgeres, guaret i tipus d'este, llúpol, fruites i hortalisses, cultius permanents, creïlla per a consum humà, cultius o utilitzacions, dels règims d'ajuda previstos en els títols I, II i IV del Reial Decret 1612/2008, i en l'annex V del Reglament (CE) número 1782/2003, de 29 de setembre, del Consell, inclòs el no-cultiu en el cas de parcel·les declarades exclusivament per a justificar drets normals de pagament únic.  
La utilització de la parcel·la agrícola per a justificar drets de retirada únicament podrà ser alguna de les següents:  
- Retirada sense coberta.  
- Retirada amb coberta vegetal.  
- Retirada de cultiu amb destinació no alimentari.  
- Cultiu permanent (en el cas de parcel·les per les quals es pagà, l'any 2003, l'ajuda com retirada plurianual de 5 anys; art. 2.2 i art. 6.3 del Reglament (CE) núm. 1251/1999, de 17 de maig, del Consell).  
- Plantacions de cultius plurianuals existents en la data de sol·licitud de l'any 2003 (carxofes, espàrrecs, móra i gerd).  
- Guaret mediambiental en virtut d'allò que es disposa en l'article 39 del Reglament (CE) número 1698/2005, de 20 de setembre, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural.  
- Repoblament en virtut d'allò que es disposa en l'article 43 del Reglament (CE) número 1698/2005, de 20 de setembre, del Consell.  
Les comunitats autònomes podran eximir de la declaració explícita de les parcel·les corresponents a les utilitzacions indicades en l'annex V del Reglament (CE) número 1782/2003, de 29 de setembre, del Consell, quan disposen de l'esmentada informació en el marc d'altres sistemes de gestió i control compatibles amb el Sistema Integrat.  
5. El guaret mediambiental i la repoblació forestal d'acord amb el Reglament (CE) número 1698/2005, de 20 de setembre, del Consell, es declararan per separat amb indicació de:  
a. La superfície que cal computar per al compliment dels índexs comarcals de guaret per a les terres de cultius herbacis de secà en el cas del guaret mediambiental.  
b. La superfície que cal computar per a justificar drets de retirada per a la campanya corresponent.  
c. La superfície diferent de les indicades en els apartats anteriors.  
6. El sistema d'explotació: secà o regadiu, segons procedisca.  
7. La varietat sembrada quan es tracte de blat dur, arròs, cànem, cotó i tabac. En el cas de cultiu de dacsa, s'haurà d'indicar si la varietat sembrada està modificada genèticament o no.  
8. En les parcel·les de retirada amb destinació no alimentària, a més de l'espècie cultivada, s'indicarà: el rendiment previst en quilograms per cada espècie, i en el cas del cànem la varietat i per als cultius plurianuals, la duració del cicle de cultiu i la periodicitat previsible de collita.  
Quan en parcel·les declarades com retirades per a justificar drets de retirada es cultive la mateixa espècie que en altres parcel·les, per les quals es sol·liciten pagaments, s'haurà d'indicar en la sol·licitud o en el contracte annex, també per a estes últimes parcel·les, l'espècie i collita prevista.  
9. En el cas de les llavors, les espècies amb la denominació recollida en l'annex XI del Reglament (CE) número 1782/2003, de 29 de setembre, del Consell.  
10. En el cas de les fruites de corfa, el nombre d'arbres de cada espècie.  
11. En el cas del lli i del cànem per a la producció de fibres:  
a. La data de sembra i la dosi de llavor utilitzada.  
b. En el cas de cultivar-se diferents varietats de cànem en una mateixa parcel·la agrícola, identificació de la situació de cada varietat en l'esmentada parcel·la.  
12. En el cas de l'ajuda a l'oliverar:  
a. La categoria a què pertany, de les enumerades en l'article 51 del Reial Decret 1612/2008.  
b. El nombre d'oliveres admissibles distingint entre les plantades abans de l'1 de maig de 1998 i les plantades amb posterioritat sempre que siguen de substitució de les anteriors, existents en el SIGPAC.  
c. El nombre d'oliveres no admissibles, addicionals plantades després de l'1 de maig de 1998, existents en el SIGPAC.  
d. El nombre d'oliveres admissibles arrancades i reemplaçades, de substitució, des de la sol·licitud única anteriorment realitzada que haja inclòs la parcel·la en qüestió. En cas de no estar reflectides en el SIGPAC, s'haurà d'indicar la seua posició en la parcel·la, tant de les arrancades com de les reemplaçades.  
Si les oliveres de substitució provenen d'oliveres arrancades en una altra parcel·la, s'haurà d'indicar expressament la parcel·la de procedència i la posició de les esmentades arrancades si no estan reflectides en el SIGPAC.  
e. El nombre d'oliveres admissibles arrancades i no reemplaçades des de la sol·licitud única anteriorment realitzada que haja inclòs la parcel·la en qüestió. En cas de no estar registrades les esmentades arrancades en el SIGPAC, s'haurà d'indicar la seua posició en la parcel·la.  
f. El nombre d'oliveres addicionals plantades després de la sol·licitud única anteriorment realitzada que haja inclòs la parcel·la en qüestió. En cas de no estar reflectides en el SIGPAC, s'haurà d'indicar la seua posició en la parcel·la.  
g. El nombre d'oliveres addicionals arrancades després de la sol·licitud única anteriorment realitzada que haja inclòs la parcel·la en qüestió. En cas de no estar registrades les esmentades arrancades en el SIGPAC, s'haurà d'indicar la seua posició en la parcel·la.  
h. La superfície oleícola admissible d'acord amb la informació disponible en el SIGPAC en el període de presentació de sol·licituds.  
13. En el cas de l'ajuda als cítrics per a transformació s'haurà d'indicar, per a cada parcel·la, l'espècie cultivada.  
14. En el cas de l'ajuda a les tomaques per a transformació s'haurà d'indicar, per a cada parcel·la, el tipus de tomaca cultivada i la destinació de la producció.  
IV. Règims d'ajuda per bestiar  
1. Indicació de la comunitat autònoma que va tramitar la seua sol·licitud d'ajuda l'any immediatament anterior.  
2. Descripció completa de totes les unitats de producció que constituïxen l'explotació i en les quals es mantindran animals objecte de sol·licituds d'ajuda o que han de ser tinguts en compte per a la percepció d'estes. S'inclourà referència expressa al codi d'identificació assignat a cada unitat de producció en virtut del Reial Decret 479/2004, de 26 de març, pel qual s'establix i regula el Registre General d'Explotacions Ramaderes.  
3. Per a la prima per ovella i cabra, prima per vaca alletant i prima per sacrifici per animals sacrificats en un altre estat membre de la Unió Europea o exportats vius a un tercer país, declaració del nombre d'animals pel qual es sol·licita l'ajuda.  
Per a la prima per sacrifici per animals sacrificats a Espanya, declaració de participació en el règim de la prima per sacrifici.  
Per al pagament addicional a les explotacions que mantinguen vaques alletants, el productor ha de sol·licitar que li siga concedida esta ajuda pel màxim nombre d'animals que mantinga durant tot el període de retenció i que complisquen els requisits.  
Per al pagament addicional a la producció de carn de boví de qualitat reconeguda oficialment, el productor ha de declarar la seua petició de sol·licitar pel nombre màxim d'animals que complisquen els requisits, autoritzant l'autoritat competent per a poder sol·licitar als consells reguladors o marques de qualitat la informació que considere oportuna.  
En el cas del pagament addicional al sector lacti, el productor ha de declarar la seua petició de sol·licitar el pagament per la quota disponible a 31 de març de l'any de sol·licitud.  
En el cas de la prima per sacrifici per animals sacrificats en un altre estat membre de la UE o exportats a un país tercer, s'haurà d'incloure la relació dels números d'identificació dels animals sol·licitats. En el cas de la vaca alletant, s'han de diferenciar els números d'identificació que corresponen a vaques o a jònegues.  
En el cas de la prima per vaca alletant, d'acord amb allò que s'establix en l'article 16.3 del Reglament (CE) número 796/2004, de 21 d'abril, de la Comissió, a la Comunitat Valenciana se substituïx la relació per separat dels números d'identificació, així com la presentació dels DIB per la informació continguda en les bases de dades, quan totes les unitats de producció ramadera es troben radicades a la Comunitat Valenciana.  
En la prima per sacrifici per animals sacrificats a Espanya, pagaments addicionals a les explotacions que mantinguen vaques alletants i pagaments addicionals a la producció de carn de boví de qualitat reconeguda oficialment, el productor no ha d'indicar en la sol·licitud la relació de cròtals ni aportar els DIB dels animals pels quals pretén que se li concedisca la prima o el pagament addicional.  
No obstant això, en el cas dels pagaments addicionals a la producció de carn de qualitat reconeguda oficialment, el productor pot aportar, a efectes informatius, certificat en paper expedit per la marca de qualitat, amb la relació de cròtals dels animals sacrificats per a eixe sol·licitant.  
A la Comunitat Valenciana per a la prima per sacrifici i prima per vaca alletant, ha de figurar en la sol·licitud la declaració del productor, afirmant que és conscient del fet que els animals per als quals s'haja comprovat que no estan correctament identificats o registrats en el Sistema d'Identificació i Registre, comptaran com animals respecte dels quals s'han detectat irregularitats, segons es contempla en l'article 59 del Reglament (CE) número 796/2004, de 21 d'abril, de la Comissió.  
En el cas de la prima per sacrifici, s'haurà d'indicar si es tracta d'una sol·licitud de prima per a animals sacrificats en territori espanyol, sacrificats en un altre estat membre de la Unió Europea o exportats vius a tercers països. Així mateix s'haurà d'indicar si es sol·licita prima per a animals adults o per a animals d'1 a menys de 8 mesos. En aquells casos en què, excepcionalment, el Document d'Identificació no detalle la data de naixement per tractar-se de bovins nascuts abans de l'1 de gener 1998, existirà declaració del sol·licitant respecte al fet que es tracta d'animals de més de 8 mesos d'edat.  
4. Declaració del fet que les dades de la seua explotació corresponen a les contingudes en la base de dades informatitzada, o en cas contrari, compromís de comunicar a l'òrgan competent la rectificació segons allò que s'establix en el Reial Decret 479/2004, de 26 de març.  
Declaració del fet que les dades dels animals del sector boví corresponen a les contingudes en la base de dades informatitzada, o en cas contrari, compromís de comunicar a l'òrgan competent la rectificació, segons allò que s'establix en el Reial Decret 1980/1998, de 18 de setembre, pel qual s'establix un sistema d'identificació dels animals de l'espècie bovina.  
5. Per a la prima per vaca alletant i prima per oví i caprí, declaració, si és el cas, respecte de la venda de llet o productes lactis procedents de l'explotació del sol·licitant.  
6. Per a la prima per sacrifici, en el cas d'exportació d'animals vius a país no pertanyent a la UE, la sol·licitud ha d'incloure nom i adreça de l'exportador, relació dels números d'identificació dels animals i de la seua edat en el cas dels nascuts després de l'1 de gener de 1998 (per als altres, caldrà només indicar l'any de naixement). En el cas dels vedells de més de sis mesos i menys de huit, a més, la indicació del pes viu que no podrà superar els 300 quilograms. A la Comunitat Valenciana la relació de l'edat dels animals és substituïda per la informació continguda en la base de dades d'identificació dels animals de l'espècie bovina, les dades de la qual són consultades d'ofici.  
7. Compromisos de:  
Notificar els trasllats dels animals a altres llocs no indicats en la sol·licitud.  
Comunicar les disminucions del nombre d'animals de l'explotació.  
Per a la prima per vaca alletant i prima per oví i caprí, mantindre en la seua explotació el mateix nombre d'animals objecte de sol·licitud durant el període de retenció.  
Per a la prima per vaca alletant, mantindre durant el període de retenció com a màxim un nombre de jònegues que no supere el 40% dels animals objecte de sol·licitud.  
En el cas de la prima per vaca alletant, les indicacions i compromisos relatius a la quantitat de referència de llet i productes lactis que l'agricultor té assignada d'acord amb el Reglament (CE) número 1255/1999, de 17 de maig, del Consell, i si és el cas, el compromís de no incrementar la quantitat de referència assignada, per damunt del límit quantitatiu a què es referix l'apartat b de l'article 85.1 del Reial Decret 1612/2008, durant el període de dotze mesos següent a la presentació de la sol·licitud. La quota a què es fa referència és la quota disponible en l'explotació a la liquidació de la supertaxa en la campanya que finalitza el 31 de març de l'any corresponent.  
8. En el cas dels pagaments addicionals en el sector de bestiar boví, s'haurà d'indicar en la sol·licitud el número del DNI/NIF o del CIF del titular de l'explotació i de tots els ATP que la integren.  
En el cas de cooperatives agràries de producció, SAT, societats civils, comunitats de béns i altres persones jurídiques, s'ha d'indicar en la sol·licitud el número de DNI/NIF dels membres que les componen.  
V. Informació i documentació addicional  
1. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastures permanents d'ús comú.  
2. Compromís de destinació no alimentari per als cultius inclosos en l'annex XXII del Reglament (CE) número 1973/2004, de 29 d'octubre, de la Comissió.  
3. En el cas de les fruites de corfa, s'adjuntarà a la sol·licitud:  
a. Un certificat de l'organització de productors acreditatiu del fet que el soci que sol·licita l'ajuda està integrat en la seua organització, a l'efecte de justificar el requisit establit en l'article 43.2.b del Reial Decret 1612/2008.  
b. El compromís de l'agricultor de realitzar, si és el cas, l'entrega de la seua collita a l'organització de productors esmentada.  
c. En el cas que desitge acollir-se al complement d'ajuda de l'apartat 5, de l'article 44 del Reial Decret 1612/2008, haurà d'adjuntar una declaració del sol·licitant de ser agricultor professional.  
4. Cultius energètics: contracte amb un receptor/transformador quan es sol·licite l'ajuda als cultius energètics.  
5. Retirada amb destinació no alimentària: contracte amb un receptor/transformador quan s'haja declarat retirada amb destinació no alimentària.  
6. En el cas de les llavors: s'adjuntarà còpia del contracte de multiplicació que reculla, almenys, la informació que s'indica en l'annex XVI del Reial Decret 1612/2008, o una declaració de cultiu en el cas de producció en cultiu directe per l'establiment de llavors, i es tindrà en compte allò que s'establix en l'article 46.1.a del Reial Decret 1612/2008.  
9. Règims d'ajuda per bestiar  
a. Llibre de Registre actualitzat.  
Per a la prima per vaca alletant, s'haurà d'adjuntar fotocòpia del full on figuren les dades identificatives de l'explotació i del propietari i dels fulls on figuren les anotacions corresponents a les vaques i jònegues per les quals sol·licita ajudes.  
Per a la prima per oví i caprí s'haurà d'adjuntar fotocòpia del full on figuren les dades identificatives de l'explotació i del propietari, el full de balanç, o bé els fulls d'entrades i eixides, on figure el total d'animals pels quals es sol·licita ajuda, tal com s'establix en el Reial Decret 947/2005, de 29 de juliol, pel qual s'establix un sistema d'identificació i registre dels animals de les espècies ovina i caprina.  
No obstant això, no s'aportarà el Llibre de Registre quan totes les unitats de producció ramaderes del titular estiguen radicades a la Comunitat Valenciana.  
b. En el cas de la prima per sacrifici quan esta es sol·licite per animals sacrificats en un altre estat membre de la Unió Europea, o exportats vius a tercers països, serà necessari aportar originals o còpies llegibles dels exemplars número 2, per a l'interessat, dels documents d'identificació dels animals.   
c. En el cas de la prima per vaca alletant, certificat oficial sobre rendiment lleter quan siga necessari.  
d. Prima per sacrifici:  
Per a animals sacrificats a Espanya o en un altre estat membre:  
En el cas d'animals menors de 8 mesos (vedells), i quan l'escorxador no notifique directament esta informació a l'autoritat competent, certificat expedit pel centre de sacrifici relatiu al pes en canal dels animals inclosos en la sol·licitud d'ajuda.  
En el cas d'animals sacrificats a Espanya, el certificat esmentat en el paràgraf anterior s'aportarà en un termini màxim de deu dies després del sacrifici, quan este s'efectue una vegada finalitzat el termini de presentació de la sol·licitud única. En els altres casos, s'aportarà juntament amb la sol·licitud única.  
A més, per a animals sacrificats en altres estats membres, còpia compulsada del document d'identificació per a intercanvis dels animals inclosos en la sol·licitud i certificats de sacrifici d'estos, d'acord amb l'article 91 del Reial Decret 1612/2008.  
Per a animals exportats vius a país tercer:  
Prova de l'eixida del territori duaner de la Comunitat (DUA) i certificat sanitari internacional que continga una relació expressa del número d'identificació auricular dels animals que han sigut exportats.  
e. Per a aquells productors d'oví i caprí als quals fa referència l'apartat 2, de l'article 81 del Reial Decret 1612/2008, documents que:  
1. Demostren que durant les dos campanyes anteriors han efectuat les operacions de transhumància.  
2. Indiquen el lloc o els llocs on es durà a terme la transhumància durant la campanya en curs.  
f. Pagaments addicionals en el sector boví:  
1. Per a acreditar la condició d'agricultor a títol principal s'haurà d'adjuntar la documentació següent:  
a. Documentació justificativa de la condició d'ATP de les persones declarades en esta sol·licitud com a tals (informe de vida laboral i IRPF de l'últim any disponible).  
b. En el cas que no es tracte d'una explotació associativa, documentació justificativa de la relació de cònjuge o familiar de primer grau amb el titular de l'explotació.  
c. En el cas de cooperatives agràries de producció, SAT, societats civils i altres persones jurídiques: còpia de l'imprés de l'impost de societats (model 201) i còpia del resum anual de retencions i ingressos a compte de l'IRPF (model 190)  
d. En els casos en què el titular de l'explotació siga una comunitat de béns: document de constitució d'esta.  
2. En cas del pagament addicional a la producció de carn de qualitat, s'haurà d'adjuntar la inscripció en una denominació d'origen protegida, ramaderia ecològica o integrada o qualsevol altra identificació addicional en l'etiquetatge, que es referisca a determinades característiques o condicions de producció de la carn etiquetada o de l'animal o animals de què procedisca.  
3. En el cas del pagament addicional a la millora de la qualitat de la llet crua, s'haurà d'adjuntar l'acceptació del compliment de la Guia de Pràctiques Correctes d'Higiene recollida en l'annex XX del Reial Decret 1612/2008, o qualsevol altre sistema que assegure la qualitat, sempre que estiga aprovat i verificat per l'autoritat competent. El productor també haurà d'adjuntar autorització expressa perquè l'administració sol·licite, a la corresponent comissió de seguiment, informació relativa a l'existència d'un contracte tipus de subministrament de llet homologat segons la Llei 2/2000, de 7 de gener, Reguladora de Contractes Tipus de Productes Homologats.  
10. Contracte amb un transformador o compromís, quan es sol·licite el pagament per superfície de cultius herbacis per part d'agricultors productors de lli i/o cànem destinats a la producció de fibra.  
VI. Documentació que cal adjuntar en compliment dels requisits de condicionalitat   
1. Declaració jurada respecte dels punts següents:  
- Que es respecten els períodes de nidificació d'aus, i no realitzar pràctiques agràries que puguen pertorbar les aus silvestres durant els períodes de reproducció i cria.  
- Que no s'efectuen abocaments a caixers públics de productes fitosanitaris, derivats de neteja d'envasos o de la maquinària d'utilització dels esmentats productes.  
- Que no s'abandonen en el camp els materials residuals de l'activitat agrícola i ramadera com ara sacs, bosses de plàstic, envasos, embalatges, restes de maquinària, olis i lubricants, i residus de productes fitosanitaris.  
- Que es distribuïxen els productes fitosanitaris de forma uniforme en tota la zona tractada, ajustant la velocitat d'avanç i el cabal d'eixida pels broquets, evitant el degoteig de caldo al sòl.  
- Que en praderies, pastius o altres cultius que puga utilitzar directament el bestiar no s'apliquen fangs tractats dins de les tres setmanes anteriors a la data d'entrada d'aquell.   
- Que en cultius hortícoles i fructícoles (amb l'excepció dels arbres fruiters) no s'apliquen fangs tractats durant el cicle vegetatiu o en un termini inferior a deu mesos abans de la recol·lecció, ni durant esta quan es tracte de cultius hortícoles o fructícoles les parts dels quals que cal comercialitzar i consumir en fresc estiguen en contacte directe amb el sòl.  
- Que s'utilitzen adequadament els productes fitosanitaris, cosa que suposa complir amb les condicions de la seua autorització indicades en la seua etiqueta, respecte a dosis mínimes eficaces i termini de seguretat que cal respectar entre el tractament i recol·lecció.  
- Que complix amb les determinacions que en el seu cas s'establisquen en el corresponent programa de vigilància de la utilització correcta de productes fitosanitaris.  
- Que, en cultius llenyosos, es manté una coberta vegetal en els carrers transversals a la línia de màxima de pendent, en el cas que es mantinga el sòl nu en els redols de les oliveres per mitjà de l'aplicació d'herbicides.  
- Que es mantenen les terrasses de retenció en bon estat de conservació, amb la seua capacitat de drenatge, així com els marges i cavallons existents, evitant els aterraments i enfonaments i, molt especialment, l'aparició de xaragalls, i procedint a la seua reparació o a l'adopció de les mesures necessàries, en cada cas.  
- Que en sòls saturats o entollats, excepte arrossars, o amb neu, no s'ha realitzat el treball ni s'ha passat o permés el pas de vehicles sobre el terreny, llevat que s'haja considerat necessari per l'autoritat competent, i es consideren casos de necessitat els relacionats amb les operacions de recol·lecció de collites, adobament de cobertora, de tractaments fitosanitaris, de maneig i subministrament d'alimentació al bestiar que coincidisquen amb èpoques de pluja. En estos supòsits, la presència d'empremtes de rodament de vehicles de més de 15 cm de profunditat no superarà el 25 per cent de la superfície de la parcel·la per al cas de recol·lecció de collites i el 10% en la resta d'activitats.  
- Que les superfícies de pastures permanents es mantenen en condicions adequades i s'evita la seua degradació i la seua invasió per matoll. Optant per a això entre mantindre un nivell mínim de càrrega ramadera efectiva que serà sempre igual o superior a 0,1 UBM/ha, o, en cas de no aconseguir-se l'esmentat nivell mínim de càrrega ramadera, que es realitzen labors de manteniment adequades que eviten la seua degradació.  
- Que es realitzen les pràctiques agronòmiques necessàries per a garantir el manteniment dels oliverars en bon estat vegetatiu.  
- Que es mantenen les particularitats i característiques topogràfiques dels terrenys, com ara límits i altres elements estructurals, i que no s'ha efectuat alteració significativa d'estos sense la corresponent autorització de l'autoritat competent, amb l'excepció d'esta obligació per la construcció de parades per a la recol·lecció de rambles, reguerons i bancals, així com operacions de refinament de terres que es realitzen en aquelles parcel·les que es dedicaran al cultiu de l'arròs i altres cultius de regadiu.  
- Que no s'apliquen productes fitosanitaris, fertilitzants, llot de depuradora, compost, purins o fems, ni es neteja la maquinària usada per a estes aplicacions, sobre aigües corrents o estancades. S'exceptua d'esta prohibició l'aplicació de tractaments fitosanitaris en parcel·les de cultius d'arròs i en altres cultius quan la realització dels esmentats tractaments coincidisca accidentalment amb època de pluges.  
- Si és el cas, que es disposa, en les instal·lacions o edificacions d'estabulació permanent, de femers impermeabilitzats naturalment o artificialment, amb un sistema de recollida d'escolaments i amb capacitat suficient d'emmagatzemament en funció de la gestió prevista, o si no hi ha, utilitzar un sistema d'emmagatzemament i recollida que, en tot cas, evite el risc de filtració i contaminació d'aigües superficials i subterrànies.  
2. Documentació de compliment de condicionalitat  
- En el cas que s'utilitzen llots tractats de depuradora s'haurà d'adjuntar a la sol·licitud la documentació expedida pel titular de l'estació depuradora d'aigües residuals, on quedaran clarament establits el procés de tractament i la composició de la mercaderia.  
Ajudes ramaderes:  
- Si s'ha produït un trasllat d'animals procedents d'una explotació ramadera i amb destinació a una altra explotació o a unitat productiva de la mateixa explotació, a escorxador o a un mercat, i en qualsevol cas sempre que s'haja abandonat el seu terme municipal, s'adjuntarà document de trasllat normalitzat expedit pels servicis veterinaris oficials o pel veterinari habilitat a estos efectes, en el qual consten les dades bàsiques i el període de validesa establits per la normativa vigent.  
Aigua i reg:  
- En el cas de superfícies de regadiu que utilitzen cabals que procedisquen d'aqüífers legalment declarats com sobreexplotats, sense perjuí de l'existència de posteriors declaracions de sobreexplotació d'aqüífers, en aplicació d'allò que es disposa en les determinacions de contingut normatiu del Pla Hidrològic de la Conca del Xúquer estan declarats com sobreexplotats els aqüífers de Serra de Crevillent i Jumilla-Villena hauran d'acreditar el seu dret per mitjà de l'autorització expedida per l'administració hidràulica competent.   
6. PROCEDIMENT DE CONCESSIÓ DE LA SUBVENCIÓ  
Se seguirà el procediment previst en el Reglament (CE) número 796/2004, de 21 d'abril de 2004, de la Comissió, previsions del Reial Decret 1612/2008, de 3 d'octubre, sobre l'aplicació dels pagaments directes a l'agricultura i la ramaderia, a més de les normes de procediment contingudes en l'orde per la qual s'aproven estes bases reguladores, sense perjuí d'allò que es dispose per la resta de l'ordenament.  
7. CRITERIS OBJECTIUS D'ATORGAMENT DE LA SUBVENCIÓ I, SI ÉS EL CAS, PONDERACIÓ D'ESTOS  
Es tindran en compte als efectes del càlcul de la quantitat que cal concedir de subvenció, els següents criteris i quanties del Reial Decret 1612/2008, segons el tipus de sol·licitud d'ajuda.  
1. Hectàrees admissibles, segons allò que es preveu en l'article 14 del Reial Decret 1612/2008.  
2. Hectàrees admissibles a l'efecte de justificació dels drets de retirada, de l'article 18 del Reial Decret 1612/2008.   
3. Requisits d'utilització dels drets d'ajuda especials de l'article 16 del Reial Decret 1612/2008.   
4. Superfícies admissibles per al pagament dels cultius herbacis: article 28 Reial Decret 1612/2008, i la corresponent quantia de 15,75 euros/t establida en l'article 27 del reial decret esmentat. En el supòsit de prima especifica a les proteaginoses es tindrà en compte la quantia de 55,57 euros per hectàrea. En el supòsit del blat dur les quantitats establides en l'article 32 del Reial Decret 1612/2008, de 71,25 euros per hectàrea i una prima específica a la qualitat de 40 euros per hectàrea.  
5. Cultius energètics és aplicable l'article 38 del Reial Decret 1612/2008, i resulta una quantia de 45 euros/hectàrea.  
6. Ajudes especifiques a l'arròs: compliment d'allò que es preveu en l'article 39 del Reial Decret 1612/2008, i resulta una quantia de 476,25 euros per hectàrea.  
7. Ajudes a les fruites de corfa: requisits de l'article 43 i quanties de l'article 44 del Reial Decret 1612/2008: 241,5 euros per hectàrea a les plantacions d'ametler, avellaner, noguer, pistatxo i garrofera. Complementàriament, a les plantacions d'avellaner s'assignarà una ajuda comunitària addicional de 105 euros per  
8. Ajudes als productors de llavors: es concedirà l'ajuda prevista en l'article 99 del Reglament (CE) 1782/2003, de 29 de setembre, del Consell, tal com es disposa en l'article 45 del Reial Decret 1612/2008, amb els requisits de l'article 45.  
9. Ajuda a l'oliverar: cal tindre en compte les superfícies admissibles de l'article 52 del Reial Decret 1612/2008. L'ajuda a l'oliverar es concedirà per hectárea-SIG oleícola, calculada d'acord amb el mètode comú que s'indica en l'annex XXIV del Reglament (CE) número 1973/2004, de 29 d'octubre, de la Comissió. Per a una parcel·la oleícola només es podrà percebre l'import corresponent a l'ajuda establida per a una de les categories triades per la comunitat autònoma.  
10. Ajudes als cítrics per a transformació: la quantia indicativa de l'ajuda per hectàrea serà la següent:  
- Taronges dolces, mandarines, clementines i satsumes: 290 euros/ha.  
- Llimes: 321 euros/ha.  
- Aranges i pomelos: 63 euros/ha.  
11. Ajuda a les tomaques per a transformació: complint els requisits de l'article 69.2 del Reial Decret 1612/2008, es tindran en compte les quanties previstes en l'article 70: . La quantia indicativa de l'ajuda per hectàrea serà de 1.100 euros/ha.  
12. Pagaments acoblats als productors de bestiar oví i caprí: compliment dels requisits de l'article 78 del Reial Decret 1612/2008.  
D'acord amb allò que es preveu en el capítol 11, del títol IV del Reglament (CE) número 1782/2003, de 29 de setembre, del Consell, es podran concedir als productors d'oví i caprí els pagaments acoblats següents:  
a. Prima per ovella pesada l'import unitari de la qual és de 10,50 euros/cap.  
b. Prima per ovella lleugera i cabra l'import unitari de les quals és de 8,40 euros/cap.  
c. Prima addicional per ovella i cabra l'import unitari de les quals és de 3,50 euros/cap.  
13. Pagaments acoblats als productors de bestiar boví: compliment dels requisits d'identificació d'acord amb els requisits del Reial Decret 1980/1998, de 18 de setembre, d'Identificació i Registre d'Animals de l'Espècie Bovina, i compliment de les disposicions del Reial Decret 479/2004, de 26 de març.  
Quanties:  
- Vaca alletant: les ajudes per vaca alletant, establides en l'article 125 del Reglament (CE) número 1782/2003, de 29 de setembre, del Consell, són de dos tipus, prima per vaca alletant l'import unitari base de la qual és de 186,00 euros/cap i prima complementària per vaca alletant l'import unitari de la qual és de 22,46 euros/cap.  
- Primes per sacrifici: compliment de les condicions de l'article 88 del Reial Decret 1612/2008, i les quanties previstes en l'article 87: de conformitat amb allò que es preveu en l'article 130 del Reglament (CE) número 1782/2003, de 29 de setembre, del Consell, es podran concedir als productors criadors de bestiar boví primes per sacrifici de bovins adults per un import unitari de 26,40 euros/cap i primes per sacrifici de vedells per un import unitari de 46,50 euros/cap.  
8. ÒRGANS COMPETENTS PER A L'ORDENACIÓ, LA INSTRUCCIÓ I LA RESOLUCIÓ DEL PROCEDIMENT DE CONCESSIÓ DE LA SUBVENCIÓ I EL TERMINI EN QUÈ SERÀ NOTIFICADA LA RESOLUCIÓ  
Es tindrà en compte en este punt allò que es preveu en l'article 51 de l'orde en què s'inserixen com a annex estes bases reguladores.  
9. COMPLIMENT, PEL BENEFICIARI, DE LA FINALITAT PER LA QUAL ES CONCEDIX LA SUBVENCIÓ  
Es procedirà al pagament de les ajudes corresponents sempre que després de la realització dels oportuns controls administratius i sobre el terreny, quede acreditat el compliment de les condicions determinants de la concessió o gaudi de l'ajuda. Per a això, l'òrgan competent elaborarà els plans regionals de control, ajustats als plans nacionals.   
1. Les activitats de control de les ajudes comprendran:  
- Els controls administratius que consistiran en la comprovació, d'una banda, de la coherència de les dades consignades en la sol·licitud i la seua adequació a aquelles que estiguen en poder de l'administració Pública, i d'altra banda, del respecte a la normativa comunitària i estatal vigent.  
- Les inspeccions sobre el terreny es realitzaran en les explotacions dels beneficiaris de les ajudes, seguint el Pla Regional de Control de la Comunitat Valenciana. Pel que fa als controls sobre el terreny, els cultius herbacis s'han de mantindre, com a mínim, fins al principi de la floració en les condicions normals de creixement i, a més, en l'arròs la data límit de sembra serà el 30 de juny anterior a la collita en qüestió.  
Amb la finalitat de complir amb els objectius de la condicionalitat, els agricultors que sol·liciten les ajudes regulades en esta orde han de complir en la seua explotació els requisits legals de gestió i les bones condicions agràries i mediambientals establides en el Reial Decret 2352/2004, i en els annexos I i II del Decret 91/2006, i estos seran comprovats a través de controls administratius de condicionalitat i controls sobre el terreny dels articles 53 i 54 de l'orde en la qual s'annexen estes bases reguladores.  
10. PERÍODES DE PAGAMENT  
1. Amb caràcter general, els pagaments corresponents a les ajudes previstes en l'orde en la qual s'inserix este annex, s'efectuaran entre l'1 de desembre i el 30 de juny de l'any natural següent.  
2. Els pagaments de l'import addicional de l'ajuda s'efectuaran, a tot tardar, el 30 de setembre de l'any natural següent a l'any de presentació de la sol·licitud única.  
Amb relació a allò que es disposa en l'article 117.4, 5 i 6 del Reial Decret 1612/2008 s'estarà als terminis i condicions establits en el Reglament 1973/2004, de 29 d'octubre de 2004, de la Comissió, per a cada un dels règims. S'haurà d'aplicar, en estos casos, l'article 47 bis. 2. del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
11. PUBLICITAT AJUDES CONCEDIDES  
S'hauran de publicar en el Diari Oficial de la Comunitat Valenciana, partint de l'article 18 de la Llei 38/2003, de 17 de novembre, General de Subvencions, la relació de perceptors durant el mes següent a cada trimestre natural, a càrrec de la línia identificada amb el codi pressupostari SE830000 finançada íntegrament amb fons del FEAGA, amb la identificació d'estos, segons allò que es preveu respecte d'això per l'article 30.3.b del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Respecte a aquells beneficiaris que han percebut una subvenció per quantia inferior a 3.000 euros i partint d'allò que s'establix en l'article 18.3.c de la Llei 38/2003, de 17 de novembre, General de Subvencions, i article 30.2 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es publicarà la relació d'estos en el tauler d'anuncis de la Conselleria d'Agricultura, Pesca i Alimentació, situada al carrer d'Amadeu de Savoia, número 2, durant el termini de 20 dies.  
A l'efecte previst en l'article 4 del Reglament (CE) 259/2008, de 18 de març de 2008, s'informa els possibles beneficiaris que les seues dades es publicaran d'acord amb l'article 44 bis del Reglament (CE) 1290/2005 i al Reglament (CE) 259/2008, i podran ser tractades per organismes d'auditoria i investigació de les comunitats i dels estats membres, per a salvaguardar els interessos financers de les comunitats. El contingut, la forma i la data de la publicació és l'establit respectivament en els articles 1, 2 i 3 del Reglament (CE) 259/2008.